title: Maaliskuun 1. päivän liike

text: Vaikka aseellinen vastarinta tukahdutettiin, japanilaisten vastainen mieliala kyti edelleen pinnan alla. Ensimmäinen maailmansota oli päättynyt vuonna 1918 ja vuonna 1919 alkoivat Pariisin rauhanneuvottelut rauhansopimuksen luomiseksi voittaneiden ja hävinneiden välille. Yhdysvaltain presidentti Woodrow Wilson oli esittänyt, että rauhan tuli perustua kansojen itsemääräämisoikeudelle. Helmikuussa 1919 noin 600 Tokiossa opiskellutta korealaista kokoontui ja hyväksyi manifestin, jolla he vetosivat Yhdysvaltojen esittämään ajatukseen kansojen itsemääräämisoikeudesta. Opiskelijoiden manifesti alkoi levitä Koreassa ja ajatus itsenäisyysliikkeestä heräsi uudelleen.


title: Maaliskuun 1. päivän liike

text: 3. maaliskuuta 1919 oli tarkoitus järjestää Korean entisen keisarin Gojongin hautajaiset. Entistä keisaria pidettiin Korean yhtenäisyyden ja itsenäisyyden symbolina. Korean itsenäisyyttä kannattaneet päättivät käyttää tilaisuutta hyödykseen mielenosoituksen toteuttamiseksi Korean itsemääräämisoikeuden puolesta. Korealaisista kristityistä, cheondogyo-liikkeen jäsenistä ja muutamista buddhalaisista koostunut joukko oli valmistellut Soulissa itsenäisyysjulistuksen, joka oli tarkoitus lukea julki 1. maaliskuuta eli muutamaa päivää ennen hautajaisia Soulin Pagoda-puistossa. Paikalle saapui joidenkin arvioiden mukaan jopa 300 000 korealaista. Itsenäisyysjulistuksen laatijat eivät itse saapuneet lopulta paikalle ehkäpä suurta joukkovoimaa peläten, mutta mielenosoittajat kulkivat pitkin Soulin katuja huutaen itsenäisyyttä kannattaneita iskulauseita ja kantaen tuolloin kiellettyä Korean lippua. Mielenosoituksia alkoi ilmetä myös Soulin ulkopuolella muualla Koreassa ja liikehdintä sai yhteisnimityksen maaliskuun 1. päivän liike.


title: Maaliskuun 1. päivän liike

text: Maaliskuun 1. päivän liike alkoi rauhallisesti ja toiveena oli, että mielenosoittajat saisivat ulkovallat puolelleen ja Japani taipuisi korealaisten vaatimuksiin kansainvälisestä painostuksesta. Tukea odotettiin etenkin Yhdysvalloilta, mutta pian huomattiin, että maailmansodan voittaneet valtiot eivät olleet valmiita puuttumaan liittolaisensa Japanin siirtomaaongelmiin. Japanilaiset reagoivat mielenosoituksiin julistamalla 2. maaliskuuta poikkeustilan ja Koreassa olleita japanilaisjoukkoja vahvistettiin. Japanilaisten otteiden koventuessa koventui myös korealaisten liikehdintä. Kun korealaiset olivat jääneet ilman ulkopuolista tukea japanilaiset kykenivät kuitenkin jälleen kerran tukahduttamaan liikkeen väkivaltaisesti toukokuuhun 1919 mennessä.


title: Maaliskuun 1. päivän liike

text: Japanilaisten virallisten tilastojen mukaan maaliskuun 1. päivän liikkeen tukahduttamisen aikana sai surmansa 7 500 korealaista ja todellinen luku saattaa olla virallisia lukuja korkeampi. Haavoittuneita oli samojen lähteiden mukaan 15 0000 ja noin 47 000 korealaista pidätettiin maaliskuun ja toukokuun välisenä aikana.


title: Maaliskuun 1. päivän liike

text: Tappioon päättynyt maaliskuun 1. päivän liike loi omalta osaltaan uudenlaista kansallistuntoa myös niihin korealaisiin, jotka eivät olleet aiemmin juuri kiinnostuneita politiikkaan osallistumisesta. Japanilaisten kovakätiset tukahduttamistoimet lisäsivät japanilaisvastaisuutta. Korealaiset jatkoivat aseellista vastarintaa korean ja Mantšurian välisellä rajaseudulla ja vuonna 1919 ulkomailla vaikuttaneet korealaiset perustivat Korean "väliaikaisen hallituksen". Nykyisin 1. maaliskuuta on kansallinen vapaapäivä sekä Pohjois-Koreassa, että Etelä-Koreassa.


title: Maaliskuun 1. päivän liike

text: Ankarien tukahduttamistoimien jälkeen japanilaiset myöntyivät kuitenkin joihinkin uudistuksiin Koreassa. Seuraavat kymmenen vuotta Koreassa seurattiin vähäisemmän sulauttamispyrkimyksen "kulttuurillista hallintoa" ("bunka seiji"), joka kuitenkin päättyi Japanin siirtyessä oikeistolaisempaan ja kansallismielisempään politiikkaan 1930-luvulla.


title: Tom Dwan

text: Thomas Dwan Jr. (s. 30. heinäkuuta 1986 Edison, New Jersey, Yhdysvallat) on yhdysvaltalainen pokeriammattilainen. Hän on yksi maailman tunnetuimmista Nettipokerin pelaajista. Pelatessaan verkossa hän useimmiten käyttää pelaajanimeä "durrrr".


title: Kaivosmiesfiguuri

text: Kaivosmiesfiguuri ("Bergmannsfigur") on Erzgebirgen vuoristoalueella itäisessä Saksassa puusta valmistettu joulukoriste.


title: Kaivosmiesfiguuri

text: Tärkeimpiin Erzgebirgen vuoristoseudun olohuoneita joulun aikaan koristaviin hahmoihin ovat jo vuosisatojen ajan kuuluneet kaivosmies ja enkeli. Kaivosmiestä esittävän kynttiläjalan oletetaan syntyneen jo 1500-luvulla, Erzgebirgen kaivostoiminnan kulta-aikana. Hahmossa heijastuu miesten loputon ikävä kaivosten syvyyksissä vuoden kylmimpinä kuukausina, jolloin he eivät nähneet päivänvaloa jopa kuukausiin. Kaivosmiehestä tuli enkelin ohella jouluseimien tärkein valonkantaja.


title: Kaivosmiesfiguuri

text: Myöhemmin kynttilöitä kannattelevat kaivosmiehet yleistyivät kotien ja myös ravintoloiden koristeina sellaisissa kaupungeissa, joissa kaivostoiminta oli erityisen tärkeää. Tällaisia paikkakuntia olivat esimerkiksi Annaberg-Buchholz, Schneeberg ja Freiberg. Ihmisten haluttiin muistavan, että alueen taloudellinen kehitys perustui kaivosteollisuuteen.


title: Kaivosmiesfiguuri

text: Kaivosmies- ja enkelifiguureille oli toinenkin tehtävä. Ikkunalla tuikkivan kynttilän avulla oli töistä palaavan kaivostyömiehen helpompi löytää tiensä kotiin. Lisäksi kynttilöiden lukumäärästä saattoi päätellä talossa olevien lapsien lukumäärän. Jokaista poikaa kohden ikkunalaudalle laitettiin kaivosmies ja jokaista tyttöä kohden enkeli.


title: Kuokkalan museoraitti

text: Kuokkalan museoraitti on Lempäälässä Kuokkalan kylässä Kuokkalankosken pohjoisrannalla sijaitseva museoalue, jonka ensimmäiset museot avattiin vuonna 1981. Museoaluetta ylläpitää Lempäälä-Seura, ja se on avoinna kesäisin toukokuun alusta elokuun loppuun. Museoalueella järjestetään kesäisin työnäytöksiä, ja heinäkuussa alueella pidetään Kuokkalankosken markkinat.


title: Kuokkalan museoraitti

text: Museoraitilla sijaitsevat seuraavat museot:


title: Kuokkalan museoraitti

text: Kuokkalan museoraitin eteläpuolella sijaitsevan Kuokkalankosken Hiidenvuolteessa on edelleen jäljelle vuonna 1943 puretun Hiidentien sillan kivinen siltapilari ja kosken rannalla olleet sillan maatuet. Tampereentien sillan vieressä on puolestaan vuonna 1963 pystytetty höyrylaiva Ilmarisen Kuokkalankosken nousun 100-vuotismuistomerkki.


title: Savu-ukko

text: Savu-ukko ("Räuchermann") on Erzgebirgen vuoristoalueella itäisessä Saksassa puusta valmistettu joulun aikaan käytetty suitsukekoriste.


title: Savu-ukko

text: Suitsukekynttilöitä polttavia savu-ukkoja alettiin myydä Erzgebirgen alueella 1850-luvulla. Ne luovat ympäristöönsä viihtyisyyttä ja turvallisuuden tunnetta. Savu-ukot esittävät arkipäivän henkilöhahmoja kuten lelukauppiasta, lammaspaimenta ja musikanttia. Suitsuke laitetaan savu-ukon sisään irrottamalla ukon ylävartalo ja laittamalla nuken sisälle hehkuva suitsukekynttilä, minkä jälkeen ukon ylävartalo laitetaan takaisin paikoilleen.


title: Savu-ukko

text: Suitsutuskynttilät on valmistettu alusta saakka samoista raaka-aineista. Se koostuu pääosin puuhiilestä, perunajauhosta ja santelipuusta, joihin on lisätty hajusteita kuten suitsuketta, mirhamia, ruusuöljyä, laventeliöljyä, kuusenneulasöljyä ja neilikkaöljyä. Raakamassasta muovaillaan pieniä kartioita, jotka lopuksi kuivataan.


title: Savu-ukko

text: Nykyään suitsutuskynttilän tuoksua levittävät mitä moninaisimmat esineet ja hahmot. Erittäin suosittuja ovat savumökit ja savutakat. Kesäisin niitä käytetään myös karkottamaan hyttysiä, ampiaisia ja muita hyönteisiä.


title: Tesserla

text: Tesserla ("Tésséréla") on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla noin 90 kilometriä Barouélista itään. Kunnassa on 6 100 ja kylässä 1 100 asukasta (vuonna 2009).


title: Tesserla

text: Tesserlan kunnan pinta-ala on noin 20 neliökilometriä. Se rajoittuu etelässä ja lännessä Barouélin piirin N’Gassolan, pohjoisessa Ségoun piirin Sakoïban ja idässä Saminén kuntiin. Seutu kuuluu Sudanin ja Sahelin siirtymävyöhykkeeseen.


title: Tesserla

text: Kuntaan kuuluu kymmenen kylää. Asukkaat ovat etupäässä bambaroita ja fulbeja. Vallitseva uskonto on islam. Lisäksi on kristittyjä ja animisteja.


title: Tesserla

text: Tesserlasta on kuivaan aikaan tieyhteys Ségouun. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja maissi. Myytäväksi kasvatetaan puuvillaa, maapähkinää ja vesimeloneja. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan pienimuotoista kaupankäyntiä ja käsityöammatteja. Tesserlassa pidetään viikottaiset markkinat.


title: Tesserla

text: Kunnassa toimii viisi koulua, kolme koulutus- ja kehittämiskeskusta (CED) sekä muutamia koraanikouluja. Tesserlassa on terveyskeskus.


title: Juha-Matti Mikkolainen

text: Juha-Matti Mikkolainen (s. 27. syyskuuta 1987) on suomalainen uransa lopettanut maastohiihtäjä, joka edusti Valkeakosken Hakaa.


title: Juha-Matti Mikkolainen

text: Mikkolainen on hiihtänyt maailmancupissa Nordic Opening -kiertueen Kuusamossa marraskuussa 2011 sekä Lahdessa vapaan hiihtotavan sprintin keväällä 2013, 2014 ja 2015. Parhaimmillaan hän on ollut 71:s 7. maaliskuuta 2015 Lahdessa.


title: Juha-Matti Mikkolainen

text: Skandinavia Cupissa Mikkolainen on kilpaillut vuodesta 2016 lähtien. Hänen paras sijoituksensa on yhdeksäs Madonassa vapaan hiihtotavan sprintissä 8. helmikuuta 2012.


title: Juha-Matti Mikkolainen

text: Mikkolainen oli mukana alle 23-vuotiaiden MM-kilpailuissa Hinterzartenissa 2010 ollen 15 kilometrin perinteisen hiihtotavan kilpailussa 31:s ja yhdistelmäkilpailussa 38:s. Mikkolainen oli mukana universiadeissa 2013 Lago di Teserossa, jossa hän oli yhdistelmäkilpailussa 23:s ja 30 kilometrin perinteisen hiihtotavan kisassa 27:s. Hän hiihti lisäksi Suomen pronssia saavuttaneessa viestijoukkueessa yhdessä Heikki Korpelan, Perttu Hyvärisen ja Jari Huhdan kanssa sekä sekasprinttiviestissä Marjaana Pitkäsen kanssa sijoittuen 13:nneksi.


title: Juha-Matti Mikkolainen

text: SM-kilpailuissa Mikkolainen on ollut henkilökohtaisilla matkoilla parhaimmillaan viides Vantaalla 2014 vapaan hiihtotavan sprintissä. Normaalimatkojen SM-kilpailuissa hän on ollut parhaimmillaan 11:s 50 kilometrin vapaan hiihtotavan kisassa Kuopiossa 2011. Vuoden 2014 SM-kilpailuissa Mikkolainen saavutti SM-pronssia Valkeakosken Hakan sprinttiviestijoukkueessa yhdessä Vesa Kallion kanssa.


title: Juha-Matti Mikkolainen

text: Mikkolainen on tehnyt rap-musiikkia taiteilijanimellä JuMi.


title: Juha-Matti Mikkolainen

text: Mikkolainen osallistui marraskuussa 2016 Haluatko miljonääriksi? -televisio-ohjelmaan. Hän vastasi väärin kuudenteen kysymykseen ja voitti tuhat euroa.


title: Elohopea(II)bromidi

text: Elohopea(II)bromidi eli merkuribromidi (HgBr) on elohopean ja bromin muodostama epäorgaaninen yhdiste. Yhdistettä voidaan käyttää analyyttisenä reagenssina, lääketieteessä sekä orgaanisen kemian synteeseissä.


title: Elohopea(II)bromidi

text: Huoneenlämpötilassa elohopea(II)bromidi on väritöntä kiteistä ainetta. Yhdiste koostuu lineaarisista molekyyleistä ja sen alkeiskoppi on rombinen. Elohopea(II)bromidi liukenee vain niukasti veteen eikä juuri dissosioidu elohopea- ja bromidi-ioneiksi. Paremmin aine liukenee eräisiin orgaanisiin liuottimiin kuten etanoliin ja dietyylieetteriin.


title: Elohopea(II)bromidi

text: Elohopea(II)bromidia voidaan valmistaa bromin ja elohopean välisellä reaktiolla veden läsnä ollessa, liuottamalla elohopeaoksidia vetybromidiliuokseen tai saostamalla elohopeanitraattiliuoksesta natriumbromidin avulla.


title: Elohopea(II)bromidi

text: Elohopea(II)bromidia voidaan käyttää analyyttisessä kemiassa reagenssina osoittamaan arseenin tai antimonin läsnäolo. Sitä voidaan myös käyttää katalyyttinä orgaanisen kemian synteeseissä sekä valmistettaessa organoelohopeayhdisteitä. Sillä on käyttöä myös lääketieteessä.


title: Terauchi Masatake

text: Terauchi Masatake (jap. 寺内 正毅) (5. helmikuuta 1852 – 3. marraskuuta 1919) oli japanilainen sotilaskomentaja, Korean kenraalikuvernööri ja poliitikko. Hän oli Japanin keisarillisen armeijan "Gensui" (sotamarsalkka) ja Japanin pääministeri vuosina 1916–1918.


title: Terauchi Masatake

text: Terauchi syntyi yläluokkaiseen Chōshū-samuraisukuun, ja taisteli nuoruudessaan Boshin-sodassa Tokugawa-shōgunaattia vastaan vuonna 1868–1869. Hän toimi Japanin keisarillisen armeijan vänrikkinä ja otti osaa Satsuma-kapinan tukahduttamisessa vuonna 1877, jossa hän menetti oikean kätensä. Vammautuminen ei kuitenkaan haitannut hänen uraansa sotilaana tai politiikassa.


title: Terauchi Masatake

text: Vuonna 1882, hänet lähetettiin Ranskaan opiskelemaan sotilasasiainmiehen tehtäviä, jonka jälkeen Terauchi nimitettiin useisiin tärkeisiin sotilaallisiin tehtäviin. Hän toimi Venäjän-Japanin sodan aikana sotaministerinä ja sen jälkeen hänet nimitettiin Korean kenraalikuvernööriksi Itō Hirobumin murhan jälkeen.


title: Terauchi Masatake

text: Sieltä hänet kutsuttiin lokakuussa 1916 pääministerin tehtäviin ja oli virassa syyskuuhun 1918 asti. Sodan jälkeen hän sai "danshakun" (paroni) arvon ja 1911 hänet ylennettiin "hakushakun" (kreivi) arvoon.


title: N’Gassola

text: N’Gassola on maalaiskunta ja sen keskuskylä Ségoun alueen Barouélin piirissä Malissa. Se sijaitsee Banijoen varrella noin sata kilometriä Barouélista itään. Kunnassa on 5 700 ja kylässä 1 900 asukasta (vuonna 2009).


title: N’Gassola

text: N’Gassolan kunta rajoittuu lännessä Barouélin piirin Sanandon, pohjoisessa Tesserlan ja Ségoun piirin Sakoïban, idässä Saminén ja etelässä Blan piirin Falon kuntiin. Seutu kuuluu Sudanin ja Sahelin siirtymävyöhykkeeseen.


title: N’Gassola

text: Kuntaan kuuluu kuusi kylää. Asukkaat ovat bambaroita, bozoja, fulbeja, soninkeja, samoja ja miniankoja.


title: N’Gassola

text: Seudun pääelinkeinot ovat maanviljely, karjanhoito ja kalastus. N’Gassolassa pidetään viikottaiset markkinat.


title: N’Gassola

text: Kunnassa toimii kolme koulua sekä kaksi koulutus- ja kehittämiskeskusta (CED). Terveyspalveluja ei ole ja liikenneyhteydet ovat heikot.


title: Carlos del Cerro Grande

text: Carlos del Cerro Grande (s. 13. maaliskuuta 1976 Alcalá de Henares, Madrid, Espanja) on espanjalainen jalkapalloerotuomari. Hän on toiminut kansainvälisenä tuomarina vuodesta 2013 lähtien.


title: Carlos del Cerro Grande

text: Ensimmäisen ottelunsa maan pääsarjassa Primera Divisiónissa hän tuomitsi vuonna 2011, jossa kohtasivat Celta Vigo ja Granada. 22. toukokuuta 2016 Del Cerro Grande toimi erotuomarina Copa del Reyn loppuottelussa, jossa vastakkain asettuivat Barcelona ja Sevilla.


title: Sanando

text: Sanando on maalaiskunta ja sen keskuskylä Ségoun alueen Barouélin piirissä Malissa. Se sijaitsee Banijoen varrella noin 70 kilometriä Barouélista itään. Kunnassa on 32 600 ja kylässä 1 400 asukasta (vuonna 2009).


title: Sanando

text: Sanandon kunta rajoittuu idässä Barouélin piirin N’Gassolan, etelässä Gouendon ja lännessä Konobougoun ja Barouélin, pohjoisessa Ségoun piirin Konodiminin ja Soignébougoun sekä kaakossa Blan piirin Falon kuntiin. Seutu kuulu Sudanin vyöhykkeeseen.


title: Sanando

text: Kuntaan kuuluu 38 kylää. Asukkaat ovat bambaroita, somonoja, soninkeja ja fulbeja. He puhuvat bambaraa ja fulania. Vallitseva uskonto on islam. Lisäksi on jonkin verran kristittyjä.


title: Sanando

text: Seudun pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat puuvilla, durra, maissi, maapähkinä ja riisi. Kotieläimiä ovat naudat, lampaat, vuohet ja aasit. Lisäksi harjoitetaan kalastusta ja käsityöammatteja.


title: Sanando

text: Kunnassa toimii joukko alakouluja ja lukutaitokeskuksia, yläkoulu, kaksi koraanikoulua ja kaksi koulutus- ja kehittämiskeskusta (CED).


title: Artsvik Harutjunjan

text: Artsvik Harutjunjan (armeniaksi: Արծվիկ Հարությունյան) (s. 21. lokakuuta 1984, Kapan, Armenian SNT), tunnettu myös taiteilijanimellään Artsvik, on armenialainen laulaja ja lauluntekijä. Hän edusti Armeniaa kappaleella "Fly With Me" vuoden 2017 Eurovision laulukilpailussa Kiovassa.


title: Artsvik Harutjunjan

text: Artsvik Harutjunjan syntyi vuonna 1984 Kapanissa, Armenian SNT:ssa.


title: Artsvik Harutjunjan

text: Vuonna 2013 hän oli kilpailijana "Golosin" (Venäjän versio The Voice -kilpailusta) 2. tuotantokaudella. Kilpailun aikana Harutjunjan oli Pelageyan joukkueessa. Hän tippui kaksintaistelussa.


title: Artsvik Harutjunjan

text: Harutjunjan kilpaili Armenian vuoden 2017 euroviisukarsintakilpailussa ("Depi Evratesil"), jonka hän voitti 24. joulukuuta 2016 pidetyssä finaalissa.


title: Gouendo

text: Gouendo on maalaiskunta ja sen keskuskylä Ségoun alueen Barouélin piirissä Malissa. Se sijaitsee Banijoen rannalla noin 90 kilometriä Barouélista kaakkoon. Kunnassa on 10 600 ja kylässä 2 900 asukasta (vuonna 2009).


title: Gouendo

text: Gouendon kunta rajoittuu luoteessa Barouélin piirin Konobougoun, pohjoisessa Sanandon, idässä Blan piirin Falon sekä etelässä ja lännessä Koulikoron alueen Dioïlan piirin Nangolan kuntiin. Kuntaan kuuluu kymmenen kylää.


title: Gouendo

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat maissi, durra ja puuvilla. Kotieläimiä ovat naudat, lampaat ja vuohet. Gouendon kunta on yksi seudun tärkeimmistä kalastuksen keskuksista.


title: Gouendo

text: Kunnassa toimii seitsemän alakoulua ja kaksi koulutus- ja kehittämiskeskusta (CED). Gouendossa on terveyskeskus.


title: World Series of Poker 2017

text: World Series of Poker 2017 on 48. WSOP-tapahtuma. Tapahtuma järjestetään 30. toukokuuta 2017 alkaen ja tapahtuman päätöspäivä on 17. heinäkuuta 2017. Tapahtuman pääturnaus pelataan 8.–17. heinäkuuta 2017. Kaikki tapahtuman turnaukset pelataan Rio All Suite Hotel and Casinolla Las Vegasissa.


title: PTO-4

text: PTO-4 oli virolainen yksimoottorinen kaksipaikkainen koulukone. Konetyypin nimen kirjaimet tulivat sen suunnittelijoiden, Voldemar Postin, Rein Tooman ja Otto Orgin, sukunimien alkukirjaimista. Viron ilmatorjuntajoukot () sai käyttöönsä ensimmäisen PTO-4 -koneensa (rek. nro. 161) 12. lokakuuta 1938, ja toisen, suljetulla kabiiniohjaamolla ja tehokkaammalla moottorilla varustetun koneen 13. maaliskuuta 1939. Jatkokehitetty toinen kone sai tyyppimerkinnän PTO-4a, mutta sen tuotanto jäi vain yhteen koneyksilöön.


title: PTO-4

text: Ilmatorjuntajoukkojen lisäksi tyyppiä käytti Eesti Aeroklubi, jolle valmistettiin koneet rekisteritunnuksilla ES-EAK, -EAL, -EAM, -EAN, -EAO ja -EAP. Aeroklubin kuudesta koneesta kaksi, ES-EAO ja ES-EAP, jäi keskeneräisiksi.


title: PTO-4

text: Neljä PTO-4:ää oli lentokunnossa Saksan miehittäessä Viron vuonna 1941. Koneet siirtyivät virolaisista vapaaehtoisista kootun Saksan Luftwaffen alaisen Sonderstaffel Buschmannin käyttöön, joka muuttui 1. huhtikuuta 1943 Aufklärungsfliegergruppe 127:ksi. Reval-Ülemisten lentokentälle sijoitettu yksikkö käytti koneita vuoteen 1944 koulutus- ja yhteyslentokoneina, seä tiedustelulentotoimintaan Itämeren rannikkoaluilla.


title: Krampus

text: Krampus on keskieurooppalaisessa kansanperinteessä esiintyvä hahmo, joka on puoliksi pukki ja puoliksi paholainen. Perinteen mukaan Krampus rankaisee huonosti käyttäytyineitä lapsia jouluna, vastakohtana joulupukin esikuvana toimineelle Pyhälle Nikolaokselle, joka palkitsee kilttejä lapsia lahjoilla. Krampuksenyö (saks. "Krampusnacht") alkaa joulukuun 5. päivän iltana, jolloin hahmon kerrotaan kulkevan rankaisemassa ilkeitä lapsia. Paikasta riippuen, Krampus kulkee joko yksinään tai yhdessä lapsia palkitsevan Pyhän Nikolaoksen kanssa.


title: Krampus

text: Krampus on yleinen hahmo Alppien ympäristössä Itävallassa, Baijerissa, Kroatiassa, Sloveniassa ja Pohjois-Italiassa sekä Tšekissä ja Unkarissa. Perinteeseen kuuluu muun muassa Krampus-korttien lähettäminen. Useissa Alppikylissä järjestetään myös niin sanottuja krampuksenjuoksuja (saks. "Krampuslauf"), johon osallistuu hahmoksi pukeutuneita nuoria.


title: Krampus

text: Krampuksen alkuperästä ei ole varmaa tietoa, mutta tutkijat arvelevat sen periytyvän jo kristinuskoa edeltävältä ajalta. Skandinaavisen mytologian mukaan Krampus on alamaailman eli Helheimin jumalattaren Helin poika.


title: Krampus

text: Populaarikulttuurissa Krampus esiintyy lukuisissa yhteyksissa. Tunnettuja ovat muun muassa vuonna 2014 julkaistu videopeli "", Jason Hullin kauhuelokuva "" vuodelta 2013 sekä Michael Doughertyn kauhukomedia "Krampus" ja Robert Conwayn kauhuelokuva "", jotka molemmat ovat vuodelta 2015.


title: Lina Lehtovaara

text: Lina Lehtovaara (s. 23. kesäkuuta 1981) on suomalainen FIFA -erotuomari. Lehtovaara on tuomaroinut Suomessa Naisten Liigassa sekä miesten Kakkosessa. Lisäksi hän toimi erotuomarina naisten Suomen Cupin finaalissa 2016 ja naisten Mestarien Liigan ottelussa sveitsiläisen FC Zürich Frauenin ja itävaltalaisen SK Sturm Graz Damenin välillä. Suomen Palloliitto on palkinnut hänet vuoden erotuomarina 2015 ja 2016.


title: Konobougou

text: Konobougou on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla 19 kilometriä Barouélista etelään. Kunnassa on 37 200 ja kylässä 8 700 asukasta (vuonna 2009).


title: Konobougou

text: Konobougoun kunnan pinta-ala on 793 neliökilometriä. Se rajoittuu lännessä Baraouélin piirin Kalakén, pohjoisessa Baraouélin, idässä Sanandon ja Gouendon sekä etelässä Koulikoron alueen Dioïlan piirin Nangolan, Kérélan ja Guégnékan kuntiin. Seutu kuuluu Sudanin ja Sahelin siirtymävyöhykkeeseen. Pysyviä vesistöjä ei ole.


title: Konobougou

text: Kuntaan kuuluu 44 kylää. Asukkaat ovat etupäässä bambaroita, soninkeja ja fulbeja. Lisäksi on dogoneja, bozoja, maureja, boboja, songhaita, moseja ja samoja.


title: Konobougou

text: Konobougoun kautta kulkee Bamakon ja Ségoun välinen maantie RN6, josta haarautuu maapohjainen tie Barouéliin. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, durra, maissi, maapähkinä, maapapu, vesimeloni, puuvilla ja vihannekset. Kotieläimiä ovat naudat, lampaat, vuohet, aasit, hevoset ja siipikarja.


title: Konobougou

text: Kunnassa toimii 16 koulua, koulutus- ja kehittämiskeskus (CED), kymmenen koraanikoulua ja kirjasto. Konobougoussa on terveyskeskus.


title: Juha Pikkarainen

text: Juha Pikkarainen (s. 11. helmikuuta 1968 Kotka) on suomalainen näyttelijä ja oopperalaulaja, jonka ääniala on bassobaritoni. Hän suoritti opintonsa Tampereen yliopistossa näyttelijäntyönlaitoksella (NäTy) 1989–1993. Myöhemmin hän opiskeli laulua Raimo Laukan ja sittemmin Jukka Rasilaisen ja Juha Uusitalon johdolla.


title: Juha Pikkarainen

text: Pikkarainen esiintyi solistina oopperassa ensimmäisen kerran Tampereen oopperassa 2012. Tunnetuin rooli lienee Rokan rooli Tauno Pylkkäsen oopperassa Tuntematon sotilas Oulun kaupunginteatterissa 2014. Oopperan ohjasi Kom-teatterin nykyinen johtaja Lauri Maijala. Syksyllä 2016 Pikkarainen lauloi Toivo Kuula laulukilpailun finaalissa.


title: Juha Pikkarainen

text: Pikkarainen on ollut kiinnitettynä näyttelijänä Tampereen teatterissa (1991-92), Mikkelin teatterissa (1993-95) ja Kajaanin kaupunginteatterissa (1996-99). Kiinnitettynä laulajana hän oli kansallisoopperan kuorossa (2014-16).


title: Etsi mut

text: Etsi mut on Aleksanteri Hakaniemen ensimmäinen single, joka julkaistiin 23. marraskuuta 2016.


title: Etsi mut

text: Kappale debytoi Suomen virallisen singlelistan sijalla 15.


Etsi mut


title: Suomen peura (kirja)

text: Suomen peura on Martti Montosen vuonna 1974 ilmestynyt tieto- ja kuvateos peurasta ja varsinkin metsäpeurasta eli suomenpeurasta. Teoksen julkaisi WSOY, sen taitto ja typografia ovat Urpo Huhtasen käsialaa.


title: Suomen peura (kirja)

text: Kirja tarkastelee peuran ja metsäpeuran historiaa, levinneisyyttä, elinolosuhteita ja ominaisuuksia, mutta myös muita peuraan liittyviä ilmiöitä kuten sanastoa, varsin laaja-alaisesti. Siinä on runsas mustavalkokuvitus ja karttoja, jotka esittävät metsäpeuran levinneisyyttä Euroopassa, peura-nimiä Suomen rautakauden asutuksen piirissä, peura-, hirvas- ja teva(na)-aiheisia nimiä, Lapin perua olevaa peuranimistöä sekä metsäpeurojen vasomishavaintoja Kuhmossa. Erilisessä karttaliitteessä on kuvattu peura- ja petra-nimien levinneisyyttä koko Fennoskandiassa. Useissa kuvissa on tekijän laatimat kuvatekstit, jotka enimmäkseen havainnollistavat kuvanottopaikkaa tai -tilannetta, mutta sisältävät myös tekstiä täydentäviä muita tietoja.


title: Suomen peura (kirja)

text: Teoksen luvut ovat seuraavat:


title: Suomen peura (kirja)

text: Lisäksi teoksessa on lähdeviitteiden luettelo, kirjallisuuslista, "Sanoja ja asioita" eli termien selityksiä viittauksineen kirjan tekstiin ja kuviin, sisällysluettelo sekä liitekartta peura-aiheisten nimien levinneisyydestä.


title: Grouplove

text: Grouplove on yhdysvaltalainen indie rock -yhtye, joka perustettiin vuonna 2009 Los Angelesissa.


title: Grouplove

text: Yhtyeen alkuperäiseen kokoonpanoon kuuluivat Hannah Hooper, Christian Zucconi, Sean Gadd, Ryan Rabin ja Andrew Wessen. Heidän debyytti-EP:nsä julkaistiin vuonna 2010. Saman vuoden aikana julkaistiin yhtyeen debyyttialbumi. Heidän toinen albuminsa julkaistiin vuonna 2013. Seuraavana vuonna Gadd jätti yhtyeen, ja hänet korvasi basisti Dan Gleason. Vuonna 2016 yhtye julkaisi kolmannen albuminsa.


title: Volkswagen Golf Plus

text: Volkswagen Golf Plus on Volkswagenin vuosina 2004–2014 valmistama Golf V -malliin perustuva tila-auto. Sen korvaajaksi tuli Golf Sportsvan, joka perustuu Golf VII:ään.


title: Volkswagen Golf Plus

text: Golf Plus on samanpituinen ja -levyinen kuin tavallinen Golf, mutta on sitä 9,5 senttimetriä korkeampi. 395-litrainen tavaratila on 45 litraa Golfia suurempi, ja sisätilat ovat paremmin muunneltavissa esimerkiksi 16 senttimetriä pituussuunnassa liikkuvan takaistuimen ansiosta.


title: Volkswagen Golf Plus

text: Pariisin autonäyttelyssä syyskuussa 2006 esiteltiin Golf Plussan maasturimaisempi versio, Volkswagen CrossGolf. Siinä on muun muassa kattokaiteet ja mustat puskurien ja sivuhelmojen suojalistat.


title: Volkswagen Golf Plus

text: Vuonna 2008 Golf Plus sai kasvojenkohotuksen, jossa sen ulkonäköä muutettiin vastaamaan uutta Golf VI -mallia. Uudistunut Golf Plus esiteltiin Bolognan autonäyttelyssä joulukuussa.


title: Volkswagen Golf Sportsvan

text: Volkswagen Golf Sportsvan on Volkswagenin vuodesta 2014 lähtien valmistama tila-auto, joka korvasi Golf Plussan. Malli perustuu Golf VII:ään.


title: Volkswagen Golf Sportsvan

text: Vuoden 2014 Euro NCAP -kolaritestistä Golf Sportsvan ansaitsi täydet viisi tähteä.


title: Volkswagen Golf Sportsvan

text: Golf Sportsvanin akseliväli on 11 senttimetriä edeltänyttä Golf Plussaa pidempi. Takaistuinta on mahdollista liikuttaa pituussuunnassa 18 senttimetriä, ja sen asennosta riippuen tavaratilaa on 500–590 litraa.


title: Volkswagen Golf Sportsvan

text: Frankfurtin autonäyttelyssä syksyllä 2017 esiteltiin kevyesti uudistettu Golf Sportsvan. Auto sai uudistuksessa uudet puskurit ja LED-takavalot.


title: Kungla

text: Kungla on kylä Saarenmaan kunnassa Saarenmaan maakunnassa Virossa. Se sijaitsee Saarenmaan saaren itärannalla.


title: Jisbak

text: Jisbak () oli Vanhan testamentin ensimmäisessä Mooseksen kirjassa mainittu Abrahamin seitsemäs ja toiseksi nuorin poika. Jisbakin äidin nimi oli Ketura. Jisbak tunnetaan myös nimillä Josabak ja Ishbak.


title: Jisbak

text: Koska Jisbak mainitaan Raamatussa vain lyhyesti, hänestä ei tiedetä juuri mitään, mutta hän oli erään Kanaaninmaan itäosissa eläneen heimon kantaisä.


title: Luettelo curlingin olympiamitalisteista

text: Curling on ollut talviolympialaisten kisaohjelmassa vuoden 1998 talviolympialaisista lähtien. Tätä ennen miesten curling on ollut olympiaohjelmassa vuoden 1924 talviolympialaisissa. Menestynein maa olympialaisten curlingissa on Kanada.


title: Monica Welling

text: Monica Carita Welling (o.s. Hamro-Drotz) on suomenruotsalainen entinen toimittaja. Welling aloitti Yleisradion ruotsinkielisen uutislähetyksen TV-Nyttin (alkuaan Kvällsnytt) uutisankkurina vuonna 1972. Welling oli ensimmäisiä naispuolisia uutistenlukijoita Suomessa.


title: Monica Welling

text: Monica Welling työskenteli toimittajana neljän vuosikymmenen aikana. Hän jäi eläkkeelle Yleisradiosta vuonna 2008.


title: Jorge Meré

text: Jorge Meré Pérez (s. 17. huhtikuuta 1997 Oviedo, Espanja) on espanjalainen jalkapalloilija. Hän edustaa Saksan 2. Bundesliigassa pelaavaa 1. FC Kölniä ja on pelipaikaltaan keskuspuolustaja.


title: Jorge Meré

text: Meré on kotoisin Oviedosta, josta hän siirtyi vuonna 2010 Sporting Gijónin nuorisoakatemiaan. Seuran reservijoukkueeseen hän nousi kaudella 2013–2014, joka pelasi maan kolmanneksi korkeimmalla sarjatasolla Segunda División B:ssä. 24. heinäkuuta 2014 Meré solmi seuran kanssa viisivuotisen sopimuksen, joka sisälsi 25 miljoonan euron purkupykälän.


title: Jorge Meré

text: 11. huhtikuuta 2015 hän teki ensiesiintymisensä seuran edustusjoukkueessa vierasottelussa Real Zaragozaa vastaan. Loppukauden aikana hän pelasi yhteensä viisi (5) ottelua, jonka päätteeksi seura palasi maan pääsarjaan Primera Divisióniin kolmen vuoden tauon jälkeen. 23. syyskuuta 2015 Meré pelasi ensimmäisen ottelunsa maan korkeimmalla sarjatasolla, kun joukkue kohtasi vieraskentällä Rayo Vallecanon.


title: Luettelo jääkiekon olympiamitalisteista

text: Jääkiekko on ollut olympialaisten kisaohjelmassa vuoden 1920 kesäolympialaisista lähtien. Menestynein maa olympialaisten jääkiekossa on Kanada.


title: ETV+

text: ETV+ on virolainen televisiokanava, jonka pääkohderyhmänä on Viron venäjänkielinen vähemmistö. ETV+ lähettää ohjelmistoa sekä venäjäksi että viroksi.


title: ETV+

text: Viron hallitus antoi hyväksyntänsä venäjänkielisen tv-kanavan perustamiselle marraskuussa 2014. Nimi uudelle tv-kanavalle valittiin 360 ehdokkaan joukosta huhtikuussa 2015. Kanavan budjetti vuodelle 2015 oli 2,53 miljoonaa euroa.


title: ETV+

text: ETV+:n ensimmäinen lähetys nähtiin noin aamuseitsemältä 28. syyskuuta 2015 ja kanavan ensimmäisen päivän ohjelmisto koostui aamu-tv -ohjelman lisäksi matkailuohjelmasta, jonka ensimmäisessä jaksossa vierailtiin Viron venäjänkielisellä Itä-Virumaan maakunnassa. Muun ohjelmiston kerrottiin koostuvan lisäksi kulttuuri- ja ajankohtaisohjelmista, dokumenteista, elokuvista sekä opetusohjelmista.


title: Andrew Calof

text: Andrew James Calof (s. 9. toukokuuta 1991 Nepean, Ontario, Kanada) on kanadalainen jääkiekkoilija, joka pelaa Ruotsin SHL-liigan Växjö Lakers HC:ssä. Hän on pelipaikaltaan keskushyökkääjä, mutta Calof osaa pelata myös laidassa. Hän laukoo oikealta.


title: Andrew Calof

text: Calof pelasi kotikaupungissaan Nepean Raidersin juniorijoukkueessa, jonka jälkeen OHL-joukkue Mississauga IceDogs varasi hänet 175. pelaajana kesällä 2007. Calof ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Calof siirtyi kaudeksi 2007–2008 CJHL-junioriliigan Hawkesbury Hawksiin, josta hän palasi kaudeksi 2008–2009 pelaamaan samaa liigaa Nepean Raidersiin. Calof sijoittui kyseisellä kaudella tehoilla 47+53=100 koko CJHL:n maalipörssissä toiseksi edellään vain Pembroke Lumber Kingsin Andy Starczewski sekä pistepörssissä kolmanneksi. Kaudella 2009–2010 hän sijoittui tehoilla 45+52=97 liigan maalipörssissä kolmanneksi ja pistepörssissä seitsemänneksi. Calof palkittiin kauden päätteeksi CJHL:n opiskelijapalkinnolla.


title: Andrew Calof

text: Vuodet 2010–2014 Calof kävi Princetonin yliopistoa. "Freshman" -kaudellaan 2010–2011 hän oli joukkueensa paras pistemies ja syöttäjä tehoilla 9+24=33. Calof valittiin kauden päätteeksi ECAC:n vuoden tulokkaaksi, tulokkaiden tähdistökentälliseen sekä kolmanteen tähdistökentälliseen. "Sophomore" -kaudellaan 2011–2012 hän voitti Princetonin sisäisen piste-, maali- ja syöttöpörssin tehoilla 17+14=31 sekä sisäisen tehotilaston lukemalla +2. Myös kaudella 2012–2013 Calof voitti joukkueensa sisäisen piste-, maali- ja syöttöpörssin tehoilla 14+24=38. Hänet valittiin kauden päätteeksi ECAC:n toiseen tähdistökentälliseen. Viimeisellä yliopistokaudellaan 2013–2014 Calof voitti Princetonin sisäisen syöttöpörssin ja jakoi sisäisen pistepörssin voiton Andrew Ammonin kanssa tehoilla 4+17=21, vaikka hän pelasi loukkaantumisen vuoksi vain 22 ottelua.


title: Andrew Calof

text: Kaudeksi 2014–2015 Calof siirtyi vuoden mittaisella sopimuksella Ruotsin SHL-liigan Skellefteå AIK:hon. Hän jakoi tehoilla 16+19=35 joukkueen sisäisen maalipörssin voiton Janne Pesosen kanssa sekä sisäisen pistepörssin toisen sijan Erik Forssellin ja Patrik Zackrissonin kanssa. Calof voitti kauden päätteeksi SHL-hopeaa. Hän oli kaikkien aikojen kolmantena ulkomaalaispelaajana ja ensimmäisenä pohjoisamerikkalaispelaajana ehdolla SHL:n vuoden tulokkaaksi, mutta palkinto meni lopulta kuitenkin Djurgårdens IF:n Marcus Sörensenille. Maaliskuussa 2015 Calof teki vuoden mittaisen jatkosopimuksen Skellefteån kanssa.


title: Andrew Calof

text: Calof oli kaudella 2015–2016 Skellefteån paras maalintekijä ja kolmanneksi paras pistemies tehoilla 19+15=34. Hän jakoi koko SHL:n maalipörssin kuudennen sijan neljän muun pelaajan kanssa. Calof oli joukkueensa paras maalintekijä myös pudotuspeleissä seitsemällä osumallaan. Hän voitti kauden päätteeksi SHL-hopeaa. Maaliskuussa 2016 Calof teki Skellefteån kanssa vuoden mittaisen jatkosopimuksen.


title: Andrew Calof

text: Kaudeksi 2017–2018 Calof siirtyi jatkamaan SHL-uraansa vuoden mittaisella sopimuksella Växjö Lakers HC:n riveihin.


title: Andrew Calof

text: Calof edusti Canada Eastin joukkuetta alle 19-vuotiaiden World Junior A Challengessa vuonna 2009.


title: Joulupuuseura

text: Joulupuuseura ry on rekisteröity yhdistys, jonka tarkoituksena on edistää alan toimintaedellytyksiä sekä kasvattajien ja sidosryhmien yhteistoimintaa Suomessa. Joulupuuseura perustettiin vuonna 1991. Seuran toiminta perustuu suurimmilta osin vapaaehtoistoimintaan. Seura on julkaissut vuonna 2007 alan perusteoksen Joulupuukirja – Joulupuun kasvatuksen perusteet Suomessa. Seuraan otetaan jäseniksi sekä joulupuiden ja leikkohavujen tuotannosta kiinnostuneita että alalla jo toimivia henkilöitä ja yhteisöjä. Seurassa oli vuonna 2016 noin 270 jäsentä.


title: Martin Nečas

text: Martin Nečas (s. 15. tammikuuta 1999 Nové Město na Moravě, Tšekki) on tšekkiläinen jääkiekkoilija, joka edustaa NHL-joukkue Carolina Hurricanesin organisaatiossa. Hän pelannee lähinnä AHL-joukkue Charlotte Checkersissa. Hurricanes varasi Nečasin ensimmäisellä kierroksella 12. pelaajana kesällä . Hän on pelipaikaltaan keskushyökkääjä, mutta Nečas osaa pelata myös laidassa.


title: Martin Nečas

text: "The Sports Forecaster" -sivuston mukaan Nečas on lahjakas, monipuolinen ja luova pelintekijä, joka luistelee hyvin ja omaa hyvät syöttötaidot. Hän on myös vaikea pysäytettävä kiekollisena. Nečas kuitenkin ajoittain tuhlaa maalipaikkoja syöttämällä edelleen ja hän pitää ajoittain kiekkoa liian kauan. Nečas ei ole myöskään optimaalisen kokoinen NHL-tasolle.


title: Martin Nečas

text: Nečas on SKLH Žďár nad Sázavoun kasvatti. Hän voitti kaudella 2013–2014 seuran C-nuorten sisäisen piste-, maali- ja syöttöpörssin tehoilla 29+29=58 sekä sisäisen tehotilaston lukemalla +29. Kesken C-juniorikauden 2014–2015 Nečas siirtyi Žďár nad Sázavousta HC Kometa Brnoon. Hän teki Tšekin C-nuorten sarjan runkosarjassa yhteensä tehot 32+59=91, joilla Nečas voitti koko sarjan piste- ja syöttöpörssin sekä tehotilaston lukemalla +67. Kaudella 2015–2016 hän voitti Tšekin B-nuorten sarjan pudotuspelien piste- ja syöttöpörssin tehoilla 4+11=15. Nečas voitti kauden päätteeksi sarjan mestaruuden.


title: Martin Nečas

text: Traktor Tšeljabinsk varasi Nečasin koko KHL:n varaustilaisuuden kymmenentenä pelaajana kesällä . Hän nousi kaudella 2016–2017 Kometa Brnon Extraliga-joukkueeseen. Vain 17-vuotias Nečas teki Extraliga-debyyttinsä runkosarjan avauskierroksella 9. syyskuuta 2016 vieraissa HC Zlíniä vastaan. Hän sai ottelussa jääaikaa 16.17 minuuttia ja keräsi teholukeman -1. Ensimmäisen Extraliga-maalinsa Nečas teki kuudennessa ottelussaan 25. syyskuuta 2016 vieraissa HC Karlovy Varya vastaan. Kaikkiaan hänen tulokaskautensa toi 41 runkosarjaottelussa tehot 7+8=15 ja kymmenessä playoff-ottelussa neljä maalia. Nečas voitti kauden päätteeksi Tšekin-mestaruuden. Hänet valittiin Extraligan vuoden tulokkaaksi. Nečas pelasi kauden aikana miesten pelejä myös yhden playoff-ottelun verran lainalla sarjatasoa alempana 1. česká hokejová ligan SK Horácká Slavia Třebíčissä.


title: Martin Nečas

text: Carolina Hurricanes varasi Nečasin ensimmäisellä kierroksella 12. pelaajana . Hän oli varaustilaisuuden pienimmällä numerolla varattu tšekkiläispelaaja. Samana kesänä Nečasin varasi myös OHL-joukkue Saginaw Spirit koko kymmenentenä pelaajana. Jo saman kesän heinäkuussa hän teki Hurricanesin kanssa kolmivuotisen tulokassopimuksen. Nečasin kausipalkka NHL:n puolella on 832 500 dollaria ja farmissa 70 000 dollaria. Hänen sopimukseensa sisältyi myös 277 500 dollarin allekirjoitusbonus.


title: Martin Nečas

text: Nečas otti syksyn 2017 harjoitusleirin päätteeksi paikan Hurricanesin NHL-vahvuudesta. Hän teki NHL-debyyttinsä kauden 2017–2018 neljännellä kierroksella 17. lokakuuta 2017 vieraissa Edmonton Oilersia vastaan, kun Nečasille vapautui paikka Hurricanesin kokoonpanosta Janne Kuokkasen pudottua kokoonpanosta. Hänet merkittiin joukkueen kolmossentteriksi laidoilleen Sebastian Aho ja Elias Lindholm. Hän sai ottelussa jääaikaa 6.54 minuuttia. Ottelu jäi Nečasille kuitenkin kauden ainoaksi NHL:ssä ja Hurricanes lähetti hänet noin viisi päivää myöhemmin lainalle kotimaahansa Kometa Brnon Extraliga-joukkueeseen.


title: Martin Nečas

text: Nečas teki Kometa Brnossa loppukaudella 2017–2018 24 runkosarjaottelussa tehot 9+8=17 ja 14 playoff-ottelussa tehot 4+5=9 sekä kahdessa Mestarien liigan ottelussa tehot 1+1=2. Hän oli Extraligan runkosarjan tehokkain juniori-ikäinen pelaaja. Viidennessä finaaliottelussa 22. huhtikuuta 2018 vieraissa HC Třineciä vastaan Nečas teki Kometan 1–4-voittoon päättyneen ottelun ratkaisumaalin ylivoimalla. Hänen osumansa ratkaisi joukkueelle Tšekin-mestaruuden. Nečas keräsi ottelussa myös syöttöpisteen Hynek Zohornan tekemään maaliin. Hänet palkittiin kauden päätteeksi Extraligan arvokkaimpana pelaajana Zlatá helma Sencorilla.


title: Martin Nečas

text: Nečas edusti Tšekkiä MM-kilpailuissa vuonna 2018. Yhteensä hän on pelannut yhdeksän A-maaottelua tehopistein 3+3=6. Nečas teki A-maajoukkuedebyyttinsä vain 19-vuotiaana Sweden Hockey Gamesissa 28. huhtikuuta 2018 Ruotsin Södertäljessä Suomea vastaan. Hänet merkittiin Tšekin kakkossentteriksi laidoilleen Hynek Zohorna ja Robert Kousal. Ensimmäisen A-maajoukkuemaalinsa Nečas teki samana keväänä MM-kilpailujen avausottelussa 5. toukokuuta 2018 siirretyn rangaistuksen aikana Tanskan Kööpenhaminassa Slovakiaa vastaan.


title: Martin Nečas

text: Nečas pelasi myös alle 20-vuotiaiden MM-kilpailuissa vuosina 2017, 2018 ja 2019. Ensimmäisessä turnauksessa hänet valittiin Ruotsia vastaan pelatun alkulohkon ottelun päätteeksi Tšekin ottelun parhaaksi pelaajaksi. Nečas voitti tehoilla 3+8=11 koko vuoden 2018 turnauksen syöttöpörssin ja hän jakoi pistepörssin voiton Yhdysvaltain Casey Mittelstadtin kanssa. Valmennus valitsi Nečasin Tšekin turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2019 turnauksessa Nečas toimi Tšekin kapteenina. Hän oli tehoilla 1+3=4 joukkueen paras syöttäjä ja Nečas jakoi Tšekin sisäisen pistepörssin voiton Martin Kautin kanssa.


title: Martin Nečas

text: Nečas pelasi myös alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Nečas toimi Tšekin kapteenina ja johdatti joukkueen kultaan. Hän jakoi neljällä syöttöpisteellään Tšekin sisäisen syöttöpörssin voiton Jan Kernin kanssa. Nečas pelasi myös World U-17 Hockey Challengessa vuonna 2015, jolloin hän oli joukkueensa paras pistemies ja maalintekijä tehoilla 4+1=5. Yhteensä Nečas on pelannut 32 nuorten ja 53 poikien maaottelua.


title: Adam Ružička

text: Adam Ružička (s. 11. toukokuuta 1999) on slovakialainen jääkiekkoilija, joka edustaa OHL-liigassa pelaavan Sarnia Stingin organisaatiota.


title: Adam Ružička

text: "Jatkoaika.comin" verkkolehden Markus Suhosen mukaan Ružičkan pelitapa vastaa voimahyökkääjän tunnusmerkkejä. Suhonen kertoo kirjoittamassaan artikkelissa, että Ružička kykenee kiekollisena suojaamaan pelivälinettä vartalonsa avulla. Artikkelissa nostetaan esille myös hänen viimeistelytehokkuutensa maalinteossa.


title: Dmitri Tarasov (jalkapalloilija)

text: Dmitri Aleksejevitš Tarasov (; s. 18. maaliskuuta 1987 Moskova, Venäjän SFNT, Neuvostoliitto, nykyinen Venäjä) on venäläinen jalkapalloilija. Hän edustaa Venäjän jalkapalloliigassa pelaavaa Lokomotiv Moskovaa ja on pelipaikaltaan keskikenttäpelaaja.


title: Elias Pettersson

text: Fredrik Elias Pettersson (s. 12. marraskuuta 1998 Sundsvall, Ruotsi) on ruotsalainen jääkiekkoilija ja maailmanmestari, joka pelaa NHL-joukkue Vancouver Canucksin organisaatiossa. Seura varasi hänet koko NHL:n varaustilaisuuden viidentenä pelaajana kesällä . Pettersson on pelipaikaltaan keskushyökkääjä, mutta hän osaa pelata myös laidassa.


title: Elias Pettersson

text: Pettersson on Ånge IK:n kasvatti. Hän siirtyi juniorina sittemmin Timrå IK:hon. Pettersson oli kaudella 2013–2014 seuran U16-junioreiden paras pistemies ja syöttäjä tehoilla 3+7=10. Kaudella 2014–2015 hän oli J18 Elitissä Timrån paras pistemies, maalintekijä ja syöttäjä tehoilla 11+16=27 ja Pettersson voitti myös joukkueen sisäisen tehotilaston lukemalla +24. Hän voitti myös koko J18 Allsvenskanin piste-, maali- ja syöttöpörssin tehoilla 20+18=38 sekä tehotilaston lukemalla +17. Lisäksi Pettersson voitti sarjan pudotuspelien pistepörssin tehoilla 5+9=14. Hän voitti kauden päätteeksi J18 Allsvenskanin pronssia. 16-vuotias Pettersson teki samalla kaudella Timrån J20-junioreissa kuudessa runkosarjaottelussa 13 tehopistettä ja hän jakoi joukkueen sisäisen tehotilaston voiton Filip Landerin kanssa lukemalla +10.


title: Elias Pettersson

text: Kaudella 2015–2016 Pettersson nousi Timrån miesten joukkueeseen. Hän pelasi Ruotsin toiseksi korkeimmalla sarjatasolla HockeyAllsvenskanissa 25 runkosarjaottelua tehopistein 3+6=9 ja viisi nousukarsintasarjan ottelua tehden neljä syöttöpistettä. Pettersson jakoi nousukarsinnoissa joukkueensa sisäisen tehotilaston voiton Jonathan Dahlénin ja Didrik Strömbergin kanssa lukemalla +4. Kaudella 2016–2017 hän löi itsensä läpi Allsvenskanissa ja teki 43 runkosarjaottelussa tehot 19+22=41 ja kolmessa nousukarsintasarjan ottelussa tehot 2+4=6. Pettersson oli Timrån toiseksi paras pistemies Jonathan Dahlénin jälkeen ja sijoittui koko sarjan pistepörssissä yhdeksänneksi. Hän voitti myös joukkueensa sisäisen tehotilaston lukemalla +15.


title: Elias Pettersson

text: Vancouver Canucks varasi Petterssonin ensimmäisellä kierroksella koko NHL:n varaustilaisuuden viidentenä pelaajana kesällä . Hän oli myös varaustilaisuuden ensimmäisenä varattu Euroopassa pelannut hyökkääjä sekä ruotsalaispelaaja. Petterssonille tarjottiin tulokassopimusta jo samana kesänä, mutta hän kuitenkin yllättäen kieltäytyi tekemästä sitä sekä osallistumasta Canucksin harjoitusleirille, sillä Pettersson ei kokenut olevansa vielä valmis NHL:ään.


title: Elias Pettersson

text: Pettersson siirtyi kaudeksi 2017–2018 kolmivuotisella sopimuksella SHL-joukkue Växjö Lakers HC:hen. Hän pelasi ensimmäisen miesten pääsarjaottelunsa Mestarien liigassa 24. elokuuta 2017 vieraissa tšekkiläistä HC Libereciä vastaan. Pettersson merkittiin Lakersin ykkösketjun vasempaan laitaan suomalaisten Janne Pesosen ja Tuomas Kiiskisen viereen. Hän sai ottelussa jääaikaa 16.14 minuuttia. Pettersson teki myös ensimmäisen pääsarjamaalinsa. SHL-debyyttinsä hän teki runkosarjan avauskierroksella 17. syyskuuta 2017 Brynäs IF:ää vastaan. Pettersson sai ottelussa jääaikaa 15.40 minuuttia. Hän sai myös syöttöpisteen Joel Perssonin tekemään ylivoimamaaliin. SHL-uransa avausmaalin Pettersson teki 19. lokakuuta 2017 Malmö Redhawksia vastaan. Hän teki SHL-uransa ensimmäisen kypärätempun 26. lokakuuta 2017 Frölunda HC:tä vastaan. Petterssonin toinen syntyi ylivoimalla. Hän keräsi Lakersin 7-3-voittoon päättyneessä ottelussa myös kaksi syöttöpistettä Robert Rosénin tekemiin maaleihin.


title: Elias Pettersson

text: Yhteensä Petterssonin SHL:n tulokaskausi 2017–2018 toi 44 runkosarjaottelussa tehot 24+32=56 ja 13 playoff-ottelussa tehot 10+9=19. Hän voitti koko runkosarjan pistepörssin ja jakoi maalipörssin toisen sijan joukkuetoverinsa Andrew Calofin kanssa edellään vain Frölunda HC:n Victor Olofsson. Runkosarjan päätöskierroksella 10. maaliskuuta 2018 vieraissa Linköpings HC:tä vastaan Pettersson rikkoi maalillaan ja kauden 55. tehopisteellään Ruotsin pääsarjatason kaikkien aikojen tulokkaiden piste-ennätyksen, joka oli Kent Nilssonin hallussa kaudelta 1975–1976. Ennätys kasvoi ottelussa vielä yhdellä syöttöpisteellä. Hän voitti myös SHL:n tehotilaston lukemalla +27. Mestarien liigassa Pettersson teki 11 ottelussa tehot 6+3=9. Hän oli Lakersin paras maalintekijä. Pettersson voitti CHL-hopeaa.


title: Elias Pettersson

text: Pettersson voitti myös kevään 2018 pudotuspelien piste-, maali- ja syöttöpörssin. Saman kauden aikana sekä liigan runkosarjan että pudotuspelien pistepörssin voittoon on yltänyt vain Mika Nieminen kaudella 1994–1995. Pettersson teki myös koko kauden tehopisteet yhteen laskettuna (34+41=75) Ruotsin pääsarjatason uuden alle 20-vuotiaiden piste-ennätyksen, jonka hän ylitti peräti 14 tehopisteellä ennätyksen edelliseltä haltijalta Henrik Sediniltä (61 tehopistettä kaudella 1999–2000). Pettersson voitti myös pudotuspelien tehotilaston lukemalla +17. Hän ratkaisi Lakersille Ruotsin-mestaruuden tehtyään neljännessä finaaliottelussa 22. huhtikuuta 2018 vieraissa Skellefteå AIK:ta vastaan kaksi maalia, joista ensimmäinen jäi Lakersin 0–5-voittoon päättyneen ottelun ratkaisumaaliksi. Pettersson palkittiin pudotuspelien arvokkaimpana pelaajana Stefan Liv Memorial Trophylla. Hänet palkittiin myös SHL:n arvokkaimpana pelaajana, vuoden hyökkääjänä ja vuoden tulokkaana. Pettersson valittiin myös Euroopan Jääkiekkoseurojen liiton toimesta Euroopan parhaaksi nuoreksi pelaajaksi.


title: Elias Pettersson

text: Toukokuussa 2018 Pettersson teki kolmivuotisen tulokassopimuksen Vancouver Canucksin kanssa. Hän otti syksyn harjoitusleirin päätteeksi paikan seuran NHL-kauden 2018–2019 avauskokoonpanosta. Pettersson teki NHL-debyyttinsä näin ollen runkosarjan avauskierroksella 4. lokakuuta 2018 Calgary Flamesia vastaan. Hän sai ottelussa jääaikaa 9.46 minuuttia. Pettersson teki myös NHL-uransa avausmaalin ja sai syöttöpisteen Nikolai Goldobinin osumaan. Pettersson valittiin ottelun ykköstähdeksi. Hänet valittiin NHL:n lokakuun kuukauden tulokkaaksi. 2. marraskuuta 2018 Petterssonista tuli NHL-historian kaikkien aikojen kuudes ja 2000-luvun ensimmäinen pelaaja, joka on onnistunut tekemään kauden yhdeksässä ensimmäisessä ottelussaan vähintään yhdeksän maalia.


title: Elias Pettersson

text: Pettersson edusti Ruotsia MM-kilpailuissa vuonna 2018, jolloin hän voitti maailmanmestaruuden. Petterssonin turnaus päättyi kuitenkin viidenteen otteluun alkulohkossa Sveitsiä vastaan peukalovamman vuoksi. Yhteensä hän on pelannut seitsemän A-maaottelua tehopistein 1+2=3. Pettersson teki A-maajoukkuedebyyttinsä ennen MM-kilpailuja pelatussa Sweden Hockey Gamesissa 28. huhtikuuta 2018 Tukholman Hovetissa Venäjää vastaan. Hänet merkittiin Ruotsin kakkosketjun vasempaan laitaan Mikael Backlundin ja Adrian Kempen viereen. Petterssonin ensimmäinen A-maajoukkuemaali syntyi itse MM-kilpailuissa 7. toukokuuta 2018 Tanskan Kööpenhaminassa alkulohkon ottelussa ylivoimalla Ranskaa vastaan.


title: Elias Pettersson

text: Pettersson pelasi myös alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Hän jakoi vuoden 2018 turnauksessa Ruotsin sisäisen pistepörssin voiton Lias Anderssonin ja Alexander Nylanderin kanssa tehoilla 5+2=7.


title: Elias Pettersson

text: Pettersson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Pettersson valittiin Suomea vastaan pelatun finaaliottelun päätteeksi Ruotsin ottelun parhaaksi pelaajaksi.


title: Elias Pettersson

text: Pettersson pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Yhteensä Pettersson on pelannut 26 nuorten ja 28 poikien maaottelua.


title: Elias Pettersson

text: "Jatkoaika.comin" verkkolehden Markus Suhonen korostaa kirjoittamassaan artikkelissa Petterssonin hyökkäysalueen ominaisuuksia. Hänen mukaansa Pettersson kykenee pelisilmänsä ansiosta rakentamaan joukkueelleen maalintekotilanteita. Lahjakkaan kiekonkäsittelyn kautta hän voittaa yksi vastaan yksi -tilanteita, ja "hänen liikkumisensa luistimilla on sulavaa mutta erittäin terävää".


title: Elias Pettersson

text: Elite Prospects -sivuston analyysin mukaan Pettersson on ovela ja ketterä kahden suunnan hyökkääjä, jota voi kokonaisvaltaisesti peluuttaa kaikissa hyökkääjän rooleissa. "Futureconsiderations.ca" -sivuston mukaan hän on energinen hyökkääjä, jolla on hyvät kädet, työmoraali ja hyökkäyspään taidot. Petterssonia kuvaillaan myös vaaralliseksi pelaajaksi yksi vastaan yksi -tilanteissa. Häntä on verrattu pelityyliltään muun muassa Sedinin kaksosiin, Danieliin ja Henrikiin.


title: Elias Pettersson

text: Petterssonin isoveli Emil pelaa NHL-joukkue Nashville Predatorsin organisaatiossa.


title: Leo Skurnik

text: Leo Skurnik (28. maaliskuuta 1907 Helsinki – 4. joulukuuta 1976 Oulu) oli lääkäri ja yksi jatkosodan aikana rautaristillä palkituista, mutta siitä kieltäytyneistä suomenjuutalaisista.


title: Leo Skurnik

text: Skurnikin vanhemmat olivat liikemies Ben-Zian Skurnik ja Sarah Skurnik. Hänen ensimmäinen puolisonsa vuodesta 1939 oli Lempi Irene Laukka ja toinen vuodesta 1949 Helmi Annikki Kaisto. Skurnik tuli ylioppilaaksi Helsingissä 1926 ja valmistui lääketieteen lisensiaatiksi 1937. Iin kunnanlääkärinä Skurnik toimi 1939–1947, Rauma-Raahe Oy:n tehtaanlääkärinä Haukiputaan Martinniemessä1947–1950, Paavolan ja Revonlahden kunnanlääkärinä 1953–1961 ja Oulun kaupungin lääkärinä vuodesta 1961.


title: Leo Skurnik

text: Sodissa Skurnik toimi patteriston, rykmentin ja kenttäsairaalan lääkärinä, hänen sotilasarvonsa oli lääkintämajuri (1943). Saksalaiset ehdottivat Skurnikille jatkosodan aikana rautaristiä, yhtenä neljästä Suomen juutalaisesta kansalaisesta. Prosessin tarkkaa ajankohtaa ei ole saatu selvitettyä, koska sitä kuten muita kolmea vastaavaa tapausta koskevat dokumentit ovat kadonneet. Rautaristiä ehdotettiin Skurnikille ilmeisesti saksalaisen haavoittuneen noutamisesta "ei-kenenkään-maalta" kiivaan taistelun aikana lääkintämiesten siitä kieltäydyttyä sekä kenttäsairalaan evakuoinnista vihollisen sulkutulikeskityksen alta Kiestingissä.


title: Leo Skurnik

text: Skurnikin rautaristiepisodiin liittyy, että hän sai tietää vireillä olevasta prosessista etukäteen kenraali Hjalmar Siilasvuolta, jonka kanssa Skurnik oli hyvissä väleissä. Tässä vaiheessa Skurnik päätti, toisin kuin hänen juutalainen upseerikollegansa Leo Jakobson, pysyä hiljaa ja odottaa, milloin saksalaiset huomaavat erehdyksensä. Niin ei kuitenkaan tapahtunut, jolloin Skurnik meni puhumaan Siilasvuolle kunniamerkistään todeten, että "kyllä kai sinä hyvä veli kenraali ymmärrät, että en minä voi juutalaisena ottaa tuollaista kunniamerkkiä vastaan". Samalla hän sanoi kenraalille, että tämä voisi kertoa saksalaisille upseeritovereilleen, että "tällaisilla kunniamerkeillä minä pyyhin persettäni". Ehkä hieman yllättävästi Siilasvuo todellakin välitti saksalaisille kollegoilleen sanatarkasti Skurnikin tokaisun. Siilasvuo ei tunnetusti pitänyt saksalaisista eikä ilmeisesti malttanut jättää käyttämättä tilaisuuksia, joissa hän saattoi sen heille osoittaa. Rintamalohkon saksalaisen sodanjohdon kuultua Siilasvuolta Skurnikin "terveiset", se vaati, että Skurnik luovutettaisiin heille "asianmukaisia rangaistustoimenpiteitä varten". Siilasvuo kuitenkin kieltäytyi ja kertoi Skurnikille sanoneensa saksalaisille, että "en kai minä teille parasta lääkäriäni luovuta."


title: Akrotomofilia

text: Akrotomofilia on parafilia, jossa asianomainen kokee seksuaalista kiihotusta amputoituja ihmisiä kohtaan. Myös halvaantumiset, spastisuus sekä ortopediset apuvälineet kuten pyörätuolit kiihottavat akrotomofiilejä.


title: Akrotomofilia

text: Akrotomofiliaa ei tule sekoittaa apotemnofiliaan, seksuaaliseen kohdehäiriöön jossa asianomainen kiihottuu ajatuksesta että hänelle itselleen tehdään amputaatio.


title: Ruumiin yhtenäiskuvan häiriö

text: Ruumiin yhtenäiskuvan häiriö (eng. "Body Intergrity Identity Disorder, BIID") on neurologinen häiriö, jossa ihminen toivoo usein jonkin kehonosansa amputointia tai halvaantumista. Aivan viime vuosiin asti BIID:tä on kohdeltu mielenterveysongelmana, jonka hoidoksi on tarjottu psykoterapiaa. Sen on arveltu myös liittyvän dysmorfiseen ruuminkuvan häiriöön, jossa henkilölle kehittyy vastenmielisyys jotain kehonsa osaa kohtaan. Nykyisin BIID:n uskotaan liittyvän aivojen kehonkartan häiriöön.


title: Ruumiin yhtenäiskuvan häiriö

text: Toisinaan häiriöön saattaa liittyä apotemnofilisia piirteitä, mutta ne ovat kuitenkin kaksi eri asiaa. Monet apotemnofiilit kärsivät BIID:stä, mutta suuri osa BIID:stä kärsivistä ei ole apotemnofiileja.


title: Tarton kaupunginmuuri

text: Tarton kaupunginmuurin rakennusaika on tuntematon. Tartto on yksi kuudesta Viron kaupungista, joihin on keskiajalla rakennettu muuri. Kirjallisia tietoja muurista ei ole, ja se on tuhoutunut lähes täysin, ensin 1700-luvun alun vihollisuuksissa, sitten vuoden 1763 tulipalon jälkeen purettiin loput. Tietoja on siten saatavissa vain arkeologisesta näkökulmasta.


title: Tarton kaupunginmuuri

text: Toomemäen piispanlinnasta on ensimmäinen kirjallinen maininta vuodelta 1234. Tarton kaupunki syntyi vähitellen 1200-luvulla piispanlinnan alapuolelle. Piispanlinnaa ympäröi muuri ja vallihauta. Kaupunginmuurin pituus oli 2 145 metriä, ja siinä oli 27 tornia, joista yhdeksässä oli portti. Muuri alkoi piispanlinnan länsinurkasta, kiersi Toomemäen lännen ja pohjoisen kautta, laskeutui jokitasangolle ja kulki nykyisten katujen Lai ja Kroonuaia kohdalla kohti Emajokea. Sen jälkeen se kääntyi kaakkoon joen vartta ja kulki Magasinikatua ja Vapauden puistokatua kaakkoon Raatihuoneen torin poikki Poekadulle. Siellä muuri kääntyi lounaaseen ja jatkui piispanlinnan itäkulmaan saakka.


title: Tarton kaupunginmuuri

text: Asiakirjojen tuhoutumisen vuoksi kaupungin asemakaavasta on tietoja vasta 1600-luvulta, ja niiden perusteella tiedetään Tarton raatihuoneen myöhäiskeskiaikainen sijainti. Muurin rakennusaineena on käytetty kiveä, tiiliä ja tiilenkappaleita, maa-ainesta, ja kivien sitomiseen sekaan on kaadettu kalkkilaastia.


title: Tarton kaupunginmuuri

text: Muuri on kuvattu Tarton vaakunassa. Muurin viereen rakennettiin 1793 talo, Barclay de Tollyn talo, jota nykyisin usein sanotaan Tarton Pisan torniksi, sillä se kallistuu sille puolelle, jolta se tukeutuu paaluihin. Joen puolella taloa tukee kaupunginmuuri.


title: Kalaké

text: Kalaké on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla 15 kilometriä Barouélista etelään. Kunnassa on 16 500 ja keskuskylän kahdessa osassa 4 500 asukasta (vuonna 2009).


title: Kalaké

text: Kalakén kunta rajoittuu pohjoisessa Barouélin, idässä Konobougoun, etelässä Koulikoron alueen Dioïlan piirin Guégnékan ja Binkon sekä lännessä Koulikoron piirin Dinandougoun kuntiin. Seutu kuuluu Sudanin ja Sahelin siirtymävyöhykkeeseen. Pysyviä vesistöjä ei ole.


title: Kalaké

text: Kuntaan kuuluu 25 kylää. Asukkaat ovat etupäässä bambaroita, markoja ja fulbeja. Yleisin kieli on bambara.


title: Kalaké

text: Seudun pääelinkeino on maanviljely. Lisäksi harjoitetaan karjanhoitoa ja kaupankäyntiä. Tärkeimmät viljelykasvit ovat hirssi, durra, maissi, fonio, puuvilla, maapähkinä ja vesimeloni.


title: Kalaké

text: Kunnassa toimii yhdeksän alakoulua, kaksi koulutus- ja kehittämiskeskusta (CED) sekä yläkoulu. Kalakéssa ja Djillassa on terveyskeskukset.


title: Weltcupabfahrt Hannes Trinkl

text: Weltcupabfahrt Hannes Trinkl on laskettelurinne Hinterstoderissa Itävallassa.


title: Weltcupabfahrt Hannes Trinkl

text: Weltcupabfahrt Hannes Trinkl avattiin tammikuussa 2006 ja siinä on järjestetty alppihiihdon maailmancupin miesten supersuurpujottelu ja suurpujottelu kilpailuja.


title: Länsitoukki

text: Länsitoukki eli Länsi-Tonttu (ruotsiksi "Västra Tokan") on saari Helsingin edustan ulkomerellä, noin 13 kilometriä kauppatorilta ja 7 km Santahaminasta kaakkoon. Saaren pinta-ala on 3,2 hehtaaria. Maasto on avokalliota, jonka notkopaikoissa kasvaa matalaa ulkoluotojen kasvillisuutta. Puita ei kasva ja harvat pensaatkin ovat matalia. Aiemmin saarella oli van ruotsinkielinen nimi. Sotien aikana se sai suomalaisen nimen Länsi-Tonttu. Jostain syystä nimi vuonna 1969 muutettiin Länsitoukiksi. Merikartoilla nimi Länsi-Tonttu on kuitenkin säilynyt niin, että uusimmissakin painoksissa se yhä on.


title: Länsitoukki

text: Nykyään saari on asumaton, mutta 1890-luvulta 1940-luvulle siellä asui vakituisesti kalastajia. Sodan aikana saaren korkeimmalle kohdalle rakennettiin merivartioparakki, joka sodan jälkeen luovutettiin metsästysseuran käyttöön. Parakki paloi 1970-luvulla. Kalastajien rakennukset olivat tuhoutuneet jo aikaisemmin. Nykyisin saaren ainoa rakennelma on tutkaheijastin. Syksyisin saari on linnustajien suosiossa. Saaren omistaa Suomen valtio. Maihinnousu on retkeilijöille sallittu.


title: Länsitoukki

text: 20.9.1893 venäläinen panssarilaiva Rusalka upposi jonkin matkan päähän saaresta vieden koko miehistönsä, 177 henkeä, meren pohjaan. Saaressa tuolloin asunut kalastaja Poppo Sjöholm kertoi myrskyn pauhatessa ja yhdeksän metriä korkeiden aaltojen lyödessä rantaan, kuulleensa pauhun keskeltä huudon tapaista ääntä, mutta "luuli aistiensa pettävän tai paholaisen olevan irti". Vasta seuraavana päivänä hänelle selvisi, että huudot olivat olleet todellisia ihmisääniä.


title: Pikku Huopalahden ala-aste

text: Pikku Huopalahden ala-asteen koulu, puhekielellä Pikkis, on Helsingin Pikku Huopalahden asuinalueella sijaitseva peruskoulun ala-aste. Koulu on perustettu vuonna 1997. Koulussa toimivat perusopetuksen luokat 1.–6. Koulurakennus sijaitsee osoitteessa Tilkankatu 19. Samassa rakennuksessa toimivat myös Pikku Huopalahden lastenkirjasto, nuorisotalo ja päiväkoti.


title: Pikku Huopalahden ala-aste

text: Vuonna 2016 koulussa oli noin 200 oppilasta.


title: Pikku Huopalahden ala-aste

text: Vuosina 2001–2002 Jutta Urpilainen työskenteli opettajana tässä koulussa.


title: Boidié

text: Boidié on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen ja Banin välisellä tasangolla 20 kilometriä Barouélista luoteeseen. Kunnassa on 22 100 ja keskuskylässä 3 600 asukasta (vuonna 2009).


title: Boidié

text: Boidién kunta rajoittuu pohjoisessa Barouélin piirin Tamanin, Somon ja Dougoufién ja etelässä Barouélin, idässä Ségoun piirin Konodiminin ja lännessä Koulikoron alueen Koulikoron piirin Dinandougoun ja Nyaminan kuntiin.


title: Boidié

text: Kuntaan kuuluu 25 kylää. Asukkaat ovat bambaroita, markoja, fulbeja ja somonoja. Paikallisia elinkeinoja ovat maanviljely, karjanhoito ja kalastus.


title: Boidié

text:
Kunnassa toimii neljä alakoulua, koulutus- ja kehittämiskeskus (CED) ja yläkoulu. Boidiéssa,
Dotembougoussa ja Seguelassa on terveyskeskukset.


title: Boxing Day

text: Boxing Day (kirjaimellisesti ”lahjapakettipäivä”) on joulupäivän jälkeinen, tapaninpäivää vastaava, maallinen juhlapäivä Kansainyhteisön maissa. Perinteisesti työnantajat antoivat palvelijoilleen, jotka pääsivät joulun jälkeen tapaamaan omaisiaan, joululahjoja tai joulurahaa. Boxing Dayn vietosta määrätään tarkemmin eri maissa. Boxing Dayta vietetään pääasiassa Yhdistyneessä kuningaskunnassa, Ugandassa, Hongkongissa, Australiassa, Kanadassa, Uudessa-Seelannissa ja Etelä-Afrikassa.


title: Boxing Day

text: Erään tutkimusnäkemyksen mukaan Boxing Dayn traditio alkoi keskiajalla, kun seurakuntalaiset keräsivät rahaa köyhille almulaatikoissa. Nämä avattiin joulun jälkeisenä Pyhän Stefanoksen päivänä. Ensimmäisen kristityn marttyyrin, Pyhän Stefanoksen päivä yhdistettiin julkiseen hyväntekeväisyyteen.


title: Boxing Day

text: Pääasiassa brittiläiseen traditioon kuuluva Boxing Day tarkoittaa Kansainyhteisön muissa maissa pääasiassa ostoksille ja urheilulle omistettua päivää. Sanaa käytetään vähän Yhdysvalloissa, jossa joulukuun 26. päivä ei ole yleensä kansallinen lomapäivä.


title: Boxing Day

text: Ortodoksisissa maissa juhlitaan Pyhän Stefanoksen päivää joulukuun 27. päivänä. Sitä ei kuitenkaan yhdistetä joululahjalaatikoihin, vaan silloin on tapana käydä kirkossa, syödä ja juoda runsaasti.


title: Boxing Day

text: Englannissa, Kanadassa, Australiassa ja Uudessa-Seelannissa Boxing Day tunnetaan pääasiassa lomapäivänä, jolloin tehdään ostoksia, samaan tapaan kuin Kiitospäivän jälkeinen Black Friday Yhdysvalloissa. Alennusmyynnit ovat tavallisia.


title: Boxing Day

text: Yhdistyneen kuningaskunnan, Skotlannin ja Pohjois-Irlannin jalkapallo- ja rugbyjoukkueet järjestävät perinteisiä Boxing Day -otteluita. Australiassa, Uudessa-Seelannissa ja Etelä-Afrikassa pelataan krikettiotteluita. Australiassa juhlapäivänä järjestetään purjehduskilpailu Sydneystä Hobartiin.


title: Boxing Day

text: Hevoskilpailuja järjestetään muun muassa Surreyssa, Englannissa.


title: Boxing Day

text: Boxing Day on eräs kettujahdin tärkeitä päiviä Englannissa ja Yhdysvalloissa, jossa sekä ratsain- että jalkaisin tehtävät metsästysseurueet kokoontuvat usein kylien keskustoissa.


title: Boxing Day

text: Boxing Dayhin yhdistetään useita jääkiekko-otteluita.


title: Tamani

text: Tamani on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 30 kilometriä Barouélista pohjoiseen. Kunnassa on 13 100 ja keskuskylässä 3 000 asukasta (vuonna 2009).


title: Tamani

text: Tamanin kunta rajoittuu idässä Barouélin piirin Somon ja etelässä Boidién, pohjoisessa Ségoun piirin Souban ja lännessä Koulikoron alueen Koulikoron piirin Nyaminan kuntiin. Seutu kuuluu Sahelin vyöhykkeeseen.


title: Tamani

text: Kuntaan kuuluu 14 kylää. Asukkaat ovat etupäässä bambaroita, bozoja, somonoja, soninkeja ja fulbeja.


title: Tamani

text: Tamanista johtaa paikallistie Konobougouun. Seudun pääelinkeinot ovat maanviljely, karjanhoito, kalastus ja pienimuotoinen kaupankäynti. Osa väestöstä käy kausitöissä Bamakossa, Sélinguéjärvellä tai Norsunluurannikolla. Kunnassa toimii viisi koulua ja kaksi koulutus- ja kehittämiskeskusta (CED). Tamanissa ja Garnassa on terveyskeskukset ja Mignonissa sairastupa. Vesihuolto käsittää kaivoja ja porakaivoja.


title: NREM-uni

text: NREM-uni eli non-REM-uni tai perusuni on toinen unen kahdesta tyypistä. Nimi tulee siitä, että NREM-unen aikana ei esiinny nopeita silmänliikkeitä (REM, "rapid eye movement") kuten REM-unessa.


title: NREM-uni

text: NREM-uni jaetaan nykyisin kolmeen vaiheeseen, NREM-1, NREM-2 ja NREM-3. Nukkuja siirtyy yön aikana monta kertaa yhdestä NREM-vaiheesta toiseen.


title: NREM-uni

text: Unen ensimmäinen vaihe NREM-1 on lyhytkestoinen valvetilan ja unen rajatila, jossa voidaan kokea hallusinaatioita. Sitä seuraava NREM-2-vaihe on ensimmäistä vaihetta syvempi ja kestää yhteensä noin puolet yöstä. Kolmas vaihe NREM-3 on syvän unen vaihe, joka kestää noin puoli tuntia, ja sen aikana on hyvin vaikea herätä.


title: NREM-uni

text: NREM-3-vaiheesta nukkuja siirtyy REM-uneen, jonka jälkeen alkaa taas uusi unisykli.


title: Somo

text: Somo on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 34 kilometriä Barouélista koilliseen. Kunnassa on 6 900 ja keskuskylässä 2 000 asukasta (vuonna 2009).


title: Somo

text: Somon kunnan pinta-ala on noin 76 neliökilometriä. Se rajoittuu idässä Barouélin piirin Dougoufién, etelässä Boidién sekä lännessä ja pohjoisessa Tamanin kuntiin. Seutu kuuluu Sahelin vyöhykkeeseen.


title: Somo

text: Kuntaan kuuluu kymmenen kylää. Asukkaat ovat etupäässä soninkeja, bambaroita ja fulbeja.


title: Somo

text: Seudun pääelinkeinot ovat maanviljely, karjanhoito ja kalastus. Somossa pidetään viikottain alueen suurimmat markkinat. Kunnassa toimii neljä koulua ja terveyskeskus.


title: Buick Excelle

text: Buick Excelle on Buickin vuodesta 2003 lähtien Kiinan markkinoille valmistama keskiluokan henkilöautomalli. Sen ensimmäinen sukupolvi oli uudelleennimetty Daewoo Lacetti, toinen sukupolvi puolestaan uudelleennimetty Buick Verano, jota myytiin Pohjois-Amerikassa ja joka perustuu Opel Astraan. Vuonna 2015 esiteltiin toisen sukupolven Verano, ja sitä myydään myös Kiinassa samalla nimellä. Excellen kolmas sukupolvi on oma mallinsa, jota myydään ainoastaan Kiinassa.


title: Buick Excelle

text: Ensimmäisen sukupolven Excelle oli uudelleennimetty Daewoo Lacetti. Mallia valmistettiin neliovisena sedanina, farmarina ja Excelle HRV -hatchbackina. Sedanin tuotanto jatkui toisen sukupolven rinnalla vuoteen 2016 saakka.


title: Buick Excelle

text: Vuonna 2008 Excelle koki kasvojenkohotuksen, jossa sai muun muassa uudet ajovalot ja etusäleikön.


title: Buick Excelle

text: Toisen sukupolven Excellestä oli kaksi erillistä mallia. Vuonna 2009 esitelty hatchback-korinen Excelle XT oli uudelleennimetty Opel Astra J, kun taas seuraavana vuonna markkinoille tullut sedan-korinen Excelle GT oli sama auto kuin Pohjois-Amerikassa myytävä Buick Verano, joka perustuu tekniikaltaan Astraan.


title: Buick Excelle

text: Excelle XT:n korvasi vuonna 2015 Verano GS, joka on uudelleennimetty Opel Astra K.


title: Buick Excelle

text: Kolmannen sukupolven Excelle esiteltiin vuonna 2015. Malli koki vuoden 2017 lopulla kasvojenkohotuksen, jossa uudistettiin erityisesti sen keulan ilmettä. Samalla esiteltiin myös Excelle GX -farmarimalli.


title: Qin Er Shi

text: Qin Er Shi (, joskus myös "Ying Huhai", ; 229 eaa. – 207 eaa.) oli Kiinan toinen keisari vuosina 210–207 eaa. Hän oli Qin-dynastian toinen hallitsija.


title: Qin Er Shi

text:
Qin Er Shin henkilökohtainen nimi oli Huhai. Hän syntyi vuonna 229 eaa. ja oli Qinin kuningas Qin Shi Huangdin toinen poika. Huangdi yhdisti Kiinan ja nousi sen ensimmäiseksi keisariksi. Kun Huangdi kuoli vuonna 210 eaa., hänen vanhimman poikansa Fusun oli tarkoitus nousta toiseksi keisariksi, mutta kun hänet murhattiin, Huangdin vallan peri Huhai.
Qin Er Shin valtakausi jäi lyhyeksi, sillä hän kuoli jo vuonna 207 eaa., ollessaan 22-vuotias. Qin-dynastia kaatui jo saman vuoden lopussa, 14 vuotta perustamisensa jälkeen.


title: Viivi Huuska

text: Viivi Maileena Huuska (s. 23. maaliskuuta 1989 Kankaanpää) on suomalainen musiikkivideo-ohjaaja ja valokuvaaja.


title: Viivi Huuska

text: Huuska kirjoitti ylioppilaaksi Vaskivuoren lukion tanssilinjalta Vantaalta vuonna 2008 ja opiskeli sen jälkeen valokuvausta Voionmaan opistossa Ylöjärvellä ja Lahden ammattikorkeakoulussa. Hän on ohjannut videoita muun muassa Pete Parkkoselle (”Kohta sataa”), Cheekille (”Me ollaan ne Part 2”) ja Cristal Snow’lle (”Love is blind”). Huuska on Cristal Snow’n sisko, ja hän on esiintynyt monissa ToosaTV:n sketseissä. ”Love is blind” -video voitti yleisön suosikkiäänestyksen Oulun musiikkivideofestivaalilla vuonna 2016.


title: Viivi Huuska

text: Nykyisin Huuska asuu Helsingin Ullanlinnassa.


title: Kaika

text: Kaika (, tunnetaan myös nimellä "Wakayamatonekohikooobi no Mikoto") oli perinteisen japanilaisen tiedon mukaisesti Japanin yhdeksäs keisari.


title: Kaika

text: Kaikan, kuten usean muunkaan varhaisen Japanin keisarin, valtakauden alkamis- ja päättymisvuotta ei ole varmasti saatu selville, ja hänen ollaan uskottu hallinneen vuodesta 158 eaa. vuoteen 98 eaa. Todellisuudessa Kaikan on kuitenkin saattanut elää vasta ensimmäisellä vuosisadalla.


title: AMD Zen

text: Zen on koodinimi AMD:n suorittimien mikroarkkitehtuurille, jota käytettiin ensimmäistä kertaa yhtiön Ryzen-tuotesarjan prosessoreissa helmikuusta 2017 alkaen. Arkkitehtuuri on suunniteltu puhtaalta pöydältä edellisen sukupolven Bulldozer-arkkitehtuurista poiketen. Ensimmäiset Zen-pohjaiset suorittimet valmistettiin 14 nanometrin FinFET-valmistusprosessilla. Ne ovat AMD:n aiempia suorittimia energiatehokkaampia ja pystyvät myös suorittamaan huomattavasti enemmän käskyjä sekunnissa. Arkkitehtuuri tukee myös SMT:tä, joten jokainen ydin kykenee suorittamaan kahta säiettä samanaikaisesti. Välimuistijärjestelmä on suunniteltu uudelleen, minkä ansiosta L1-välimuisti on takaisinkirjoitettavaa. Zen-pohjaiset suorittimet käyttävät AM4-suoritinkantaa ja DDR4-muistia.


title: AMD Zen

text: Zen-arkkitehtuurin suunnittelussa AMD keskittyi kolmeen kokonaisuuteen, jotka ovat suorituskykyisempi prosessoriydin, parempi välimuistihierarkia sekä alhaisempi virrankulutus. AMD:n konkreettisena tavoitteena oli saavuttaa 40 % parannus Instructions Per Clock- eli IPC-suorituskyvyssä Bulldozer-arkkitehtuurin Excavator-ytimeen verrattuna. Maaliskuussa 2017 AMD ilmoitti yltäneensä 52% parannukseen omiin testeihin vedoten.


title: AMD Zen

text: AMD on kertonut suunnittelevansa arkkitehtuurin jatkamista Zen 2 ja Zen 3 -sukupolvilla sekä tähtäävänsä 7 nanometrin valmistusprosessiin.. Huhtikuussa 2018 julkaistiin parannellulla 12nm valmistustekniikalla valmistettuja Ryzen-malleja. Nämä perustuvat vielä samaan arkkitehtuurin ensimmäiseen versioon, mutta niiden L2-välimuistia on nopeutettu hiukan.


title: AMD Zen

text:
Jokaisella ytimellä on oma 64 KB L1-käskyvälimuisti ja 32 KB L1-datavälimuisti. Ytimillä on yhdistetty 512 KB L2-välimuisti ja useammalla ytimellä on yhteinen L3-välimuisti.
Suorittimen L3-välimuisti on 16-tie assosiatiivinen.


title: AMD Zen

text:
Zen pystyy dekoodaamaan 4 käskyä kellojaksossa, ja kokonaislukuyksiköitä (ALU) on 4 kpl.
Kellojaksossa pystytään suorittamaan kaksi latausta ja yksi talletus, mutta kaksi osoitteenlaskentayksikköä(AGU) rajoittaa tämän yleensä kahteen muistioperaatioon kellojaksossa.


title: AMD Zen

text: Suorittimen liukulukuyksikkö koostuu kahdesta 128-bittisestä yhteenlaskuyksiköstä ja kahdesta 128-bittisestä kertolaskuyksiköstä. Suoritin pystyy kuitenkin laskemaan AVX-käskykantalaajennoksen 256-bittisillä vektoreilla pilkkomalla nämä kahteen osaan.


title: AMD Zen

text: AMD esitteli Ryzen-brändin joulukuussa 2016. Julkaisun yhteydessä AMD kertoi, että mallinimessä numero 3, 5 tai 7 kertoo, mihin markkinasegmenttiin prosessori on suunnattu. Ryzen 7 -sarjan prosessoreissa on käytössä kahdeksan (8) ydintä ja Ryzen 5 -sarjan prosessoreissa puolestaan kuusi (6) tai (4) ydintä.


title: AMD Zen

text: 4-numeroisessa mallinimessä ensimmäinen numero viittaa Zen-arkkitehtuurin sukupolveen ja toinen numero suorituskyvyn tasoon. Kaksi seuraavaa numeroa on varattu esimerkiksi eri kellotaajuudella tai välimuistin määrällä varustettuja malleja varten. Viimeinen kirjain kertoo prosessorin tehonkulutuksesta. X-mallit ovat suorituskykyisimpiä XFR:llä Eli Extended Frequency Rangella varustettuja 95 watin TDP-arvolla varustettuja malleja.


title: AMD Zen

text: Ryzen 7 -sarja


title: AMD Zen

text: Ryzen 5 -sarja


title: AMD Zen

text: Lisäksi AMD on ilmoittanut 16-ytimisen "Threadripper"-mallin tulevan markkinoille kesällä 2017.


title: AMD Zen

text: Toisen sukupolven Ryzen-mallit ovat:


title: AMD Zen

text: Toisen sukupolven malleissa on korkeammat kellotaajuudet sekä mukana tuleva jäähdytinsiili.


title: AMD Zen

text: AMD kertoi kolmannen sukupolven Ryzen-suorittimien tulosta CES 2019 -messuilla. Koodinimellä "Matisse" tunnetut suorittimet käyttävät 7nm tekniikalla valmistettua suoritinta ja 14nm tekniikalla valmistettua IO-piiriä. Suoritin käyttää samaa AM4-kantaa kuin aiemmat sukupolvet ja lisää tuen PCI Express 4.0 -väylälle. Kolmannen sukupolven mallit ovat tulossa markkinoille kesällä 2019.


title: AMD Zen

text:
Threadripper on Zen-arkkitehtuuriin perustuva suoritin, jossa on suurempi määrä ytimiä kuin Ryzen-malleissa:
Threadripper on toteutettu MCM-ratkaisulla jossa saman paketin sisällä on kaksi erillistä piilastua, joilla molemmilla on 8 ydintä ja 2-kanavainen muistiohjain, jolloin maksimimäärä ytimiä on 16 ja muistikanavia on yhteensä neljä.
Threadripper-mallit käyttävät TR4-suoritinkantaa, toisin kuin Ryzen-mallit jotka käyttävät AM4-kantaa.Toisen sukupolven Threadripper-suorittimessa on vahvistettu olevan 32 ydintä ja 64 säiettä. Toisen sukupolven Threadripper-suorittimen mallit ovat:Zen-arkkitehtuuriin perustuen on tulossa 32 ytimen "Naples"-palvelinversio, jossa samaan MCM-paketointiin on laitettu neljä kahdeksan ytimen mikropiiriä. "Naples" tulee käyttämään AMD:n uutta Infinity Fabric -väylää ja se tukee moniprosessointia.


title: AMD Zen

text: Markkinoille on tulossa "Epyc"-malli palvelinkäyttöön, joka on aiemmin tunnettu nimellä "Naples".


title: AMD Zen

text: Epyc-suorittimien mallit sisältävät Zen-ytimiä kahdeksasta kappaleesta 32:een kappaleeseen saakka, jotka ovat:


title: AMD Zen

text: Lisäksi malleissa on eroja käytetyssä kellotaajuudessa.


title: AMD Zen

text: Cray on ilmoittanut AMD Epyc -suorittimilla varustettujen Cray CS500 -tietokoneiden saatavuudesta, jotka soveltuvat korkeaa muistikaistaa vaativiin käyttökohteisiin.


title: AMD Zen

text: Myöhemmin on tulossa AMD APU-malliston suoritin, jossa on Zen-prosessoriytimiä ja grafiikkasuoritin (GPU) integroituna samalle suorittimelle.


title: AMD Zen

text: APU-malleissa samalle piirille integroidaan Radeon Vega -arkkitehtuurin GPU.


title: AMD Zen

text: Suorittimen monisäikeistyksellä voidaan ajaa kahta säiettä samalla suoritinytimellä.


title: AMD Zen

text: Kellojaksoa kohti suoritettavien käskyjen määrä kasvanut keskimäärin 52% verrattuna aiempaan "Excavator"-ytimeen. Tavoitteena oli vähintään 40% parannus.


title: AMD Zen

text: Suoritin tukee DDR4 muistia.


title: AMD Zen

text: Infinity Fabric korvaa aiemmin käytetyn HyperTransport-väylän ja se tukee NUMA-muistiarkkitehtuuria moniprosessointiiin.


title: AMD Zen

text: Zen suorittimet ottavat käyttöön uusia, "Excavator" suorittimessa poissa käytöstä olleita käskykantalaajennuksia kuten ADX, RDSEED, SMAP, SHA1, XSAVEC, CLZERO ja PTE.


title: AMD Zen

text: Suoritin käyttää AM4-suoritinkantaa. Suoritinkanta on käytettävissä myös myöhemmissä Zen-sukupolvien suorittimissa. Suorittimen tueksi on alussa kolme piirisarjamallia: X370, B350, A320.


title: AMD Zen

text: Piirisarjamallit eroavat väylätuessa kuten PCI Express-, USB 3.0- ja SATA-väylämäärällä vaikuttaen kustannustasoon.


title: Dmitri Tarasov (jääkiekkoilija)

text: Dmitri Jevgenjevitš Tarasov (; s. 13. helmikuuta 1979 Habarovsk, Venäjän SFNT, Neuvostoliitto, nykyinen Venäjä) on venäläinen jääkiekkoilija. Hän pelaa KHL-joukkue Amur Habarovskissa.


title: Himera (albumi)

text: Himera (, ”Khimaira”) on venäläisen heavy metal -yhtye Arijan 8. albumi, joka julkaistiin vuonna 2001.


title: Nizzan raitiotieliikenne

text: Nizzan raitioliikenne on yksi Nizzan julkisen liikenteen muodoista.


title: Nizzan raitiotieliikenne

text: Kaupungissa oli ollut aiemminkin raitiovaunuliikennöintiä, mutta nykyinen raitiotie avattiin vuoden 2007 lopulla. Raitiotie osoittautui suosituksi liikennöintimuodoksi, sillä lähikuukausina avaamisen jälkeen päivittäiset matkustajamäärä olivat jo 65 000–70 000. Tämä synnytti myös tarvetta laajentaa linjastoa.


title: Nizzan raitiotieliikenne

text: Vuonna 2013 valmistui raitiotien ensimmäinen laajennus Pont Micheliin asti. Vuotta myöhemmin aloitettiin raitiotien toisen linjan rakennustyöt. Linja 2 on 11,3 kilometriä pitkä ja kulkee Nizzan lentoasemalta Nizzan keskustan suuntaan. Uudesta linjasta 3,2 kilometriä kulkee tunnelissa maan alla. Linjan 2 ensimmäinen osuus avattiin liikenteelle kesällä 2018.


title: Sevofluraani

text: Sevofluraani (CHOF) on fluorattuihin eettereihin kuuluva orgaaninen yhdiste. Yhdistettä voidaan käyttää lääketieteessä nukutusaineena.


title: Sevofluraani

text: Huoneenlämpötilassa sevofluraani on miellyttävänhajuista helposti haihtuvaa ja väritöntä nestettä. Sevofluraanin nukuttavat ominaisuudet johtuvat siitä, että yhdiste sitoutuu GABA-reseptoreihin. Se myös vähentää aivojen glukoosinkulutusta. Muiden halogenoitujen eetterien tavoin yhdiste on naamarin kautta hengitettävä aine. Sevofluraani aikaansaa nukahtamisen nopeasti ja myös anestesiasta herääminen tapahtuu nopeasti. Sevofluraani on yleisesti käytössä sekä sedaation aikaansaamiseksi että ylläpitämiseksi erityisesti päiväkirurgisissa toimenpiteissä.


title: Sevofluraani

text: Sevofluraani on yleisesti ottaen turvallinen anestesia-aine. Yhdiste voi kuitenkin aiheuttaa sydämen toiminnan ja verenkierron heikkenemistä ja voi aiheuttaa myös rytmihäiriöitä. Sevofluraanin on todettu anestesian induktiovaiheessa voivan aiheuttaa aivoissa epilepsian kaltaisia häiriöitä. Käytettäessä anestesia-aineen suljettua kiertoa kaasuseos johdetaan hiilidioksidia absorboivan emäksisen liuoksen läpi. Tässä vaiheessa sevofluraani voi osittain hajota fluoratuiksi alkeeneiksi.


title: Sevofluraani

text: Sevofluraania syntetisoidaan lähtien heksafluori-isopropanolista. Ensimmäisessä vaiheessa siitä muodostetaan metyylieetteri reaktiolla dimetyylisulfaatin kanssa. Tämän eetterin metyyliryhmä kloorataan ja viimeisessä vaiheessa muodostuneesta välituotteesta muodostuu halogeeninvaihtoreaktiolla sevofluraania.


title: Paikuse

text: Paikuse on kauppala Virossa Pärnumaalla. Se kuuluu Pärnun kaupunkiin. Paikusen kuntaan kuulunut Paikuse oli aiemmin pienkauppala (), kunnes vuonna 2011 siitä tehtiin kauppala ("alev"). Vuoden 2017 kuntauudistuksessa Paikusen kunnasta tuli osa Pärnua.


title: Paikuse (kunta)

text: Paikuse on entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin.


title: Paikuse (kunta)

text: Kuntaan kuului Paikusen kauppala.


title: Paikuse (kunta)

text: Vuonna 2011 Paikusen kunnassa oli 3 579 asukasta, joista 3 267 (91,3 %) oli virolaisia, 210 (5,9 %) venäläisiä ja 99 (2,8 %) muita kansallisuuksia.


title: Saunakalja

text: Saunakalja on perinteinen suomalainen saunomiseen liittyvä kulttuuriperinne. Saunakalja on yleensä keskiolutta, nelosolutta tai kotikaljaa, mutta myös muitakin juomia käytetään vähemmissä määrin. Saunominen on ruokailun ohella tyypillisin arkipäiväntilanne, jolloin alkoholipitoista juomaa nautitaan Suomessa.


title: Saunakalja

text: Saunakaljoja juovat sekä miehet että naiset.


title: Saunakalja

text: Saunakalja ostetaan yleensä marketista hyvissä ajoin ennen saunomista ja laitetaan esimerksi jääkaappiin tai kylmään veteen jäähtymään saunan lämmityksen ajaksi. Olutta juodaan nautinto- ja seurustelujuomana mutta ei päihtymistarkoituksessa. Juomat nautitaan löylyjen ottamisen välissä ja välittömästi saunomisen jälkeen mutta yleensä ei itse löylyhuoneessa.


title: Saunakalja

text: Radio City selvitti toukokuussa 2014, milloin olut maistuu parhaalta. Kyselyyn osallistui 1 700 henkilöä, joista 650 vastasi oluen maistuvan parhaalta saunomisen yhteydessä. Suomessa syntyy ajoittain keskustelua kirkon työntekijöiden ja johdon luvallisuudesta juoda saunakaljoja.


title: Saunakalja

text: Saunakaljoja ryhdyttiin ostamaan pienissä erissä keskioluen vapauttamisen jälkeen vuonna 1969. Nykyisin keskiolutta voi ostaa kaupoista ja kioskeista iltayhdeksään asti.


title: Saunakalja

text: Oluen juomista saunomisen yhteydessä ei pidetä kovin terveellisenä ihmisen elimistölle. Tästä syystä Terveyden- ja hyvinvoinninlaitos ja Ehkäisevä päihdetyö ry haluaisi rajoittaa keskioluen myyntiä marketeista, jotta saunaoluita ei pystyisi ostamaan kello kuuden jälkeen illalla. Esitys on saanut kannatusta puolueista lähinnä Suomen keskustan raittiusliikkeen piirissä ja Kristillisdemokraateissa.


title: Dougoufié

text: Dougoufié ("Dougoufé") on maalaiskunta ja sen keskuskylä Ségoun alueen Barouélin piirissä Malissa. Se sijaitsee Nigerjoen rannalla 38 kilometriä Barouélista koilliseen. Kunnassa on 9 300 ja keskuskylässä 1 700 asukasta (vuonna 2009).


title: Dougoufié

text: Dougoufién kunta rajoittuu etelässä Barouélin piirin Boidién, lännessä Somon ja Tamanin, pohjoisessa Ségoun piirin Souban ja idässä N’Garan kuntiin.


title: Dougoufié

text: Kuntaan kuuluu kahdeksan kylää. Asukkaat ovat etupäässä bambaroita, fulbeja ja bozoja. Lisäksi on somonoja ja soninkeja.


title: Dougoufié

text: Kunnan liikenneyhteydet ovat heikot. Väestön pääelinkeinot ovat maanviljely, kalastus ja karjanhoito. Palveluihin kuuluu kolme koulua, kaksi koulutus- ja kehittämiskeskusta (CED), kaksi koraanikoulua ja terveyskeskus.


title: Broc

text: Broc on kunta Keski-Sveitsissä, Fribourgin kantonissa. Vuoden 2015 lopussa kunnassa oli 2 506 vakinaista asukasta.


title: Broc

text: Broc sijaitsee viitisen kilometriä Bullen kaupungista kaakkoon. Maantieteellisesti kunta sijaitsee Gruyèrenjärveen laskevien Sarine- ja Jognejokien välissä sekä kaakon suuntaan Alppeja kohti nousevien vuorten rinteillä kumpuilevassa Mittellandissa.


title: Broc

text: Broc’ssa sijaitsee Nestlén suklaatehdas ja "Maison Cailler" -suklaamuseo, jossa käy vuosittain lähes 400 000 vierailijaa.


title: Broc

text: Moottoritie A12 ohittaa Broc’n luoteispuolelta. Kylään on Transports publics fribourgeois (TPF) -yhtiön rautatieyhteys Bullesta.


title: Jarkko Herala

text: Jarkko Jaakko Henrikki Herala (23. marraskuuta 1952 Turku – 25. tammikuuta 1974 Turku) oli näyttelijä Helge Heralan ja näyttelijä Marja Korhosen poika.


title: Jarkko Herala

text: Herala nähtiin näyttelemässä isänsä kanssa Fennada-Filmin vuonna 1962 valmistuneessa elokuvassa "Tähdet kertovat, komisario Palmu". Tuolloin 10-vuotias Herala näytteli majuri Carl Gustav Vadenblickin (Helge Herala) poikaa.


title: Jarkko Herala

text: Jarkko Herala sai surmansa auto-onnettomuudessa vuonna 1974. Hänet on haudattu isänsä ja äitinsä viereen Maunulan uurnalehtoon.


title: Holma (Somero)

text: Holma (myös "Papinsaari") on saari Painiossa Somerniemellä Somerolla. Se on Painionjärven saarista suurin. Saaren pinta-ala on noin 15 hehtaaria ja sen korkein kohta saaren kallioisessa pohjoispuoliskossa on noin 35 metriä Painion pintaa ylempänä. Eteläosa on alavampaa ja lehtoista ja ollut aiemmin niittynä. Saaressa on Someron kaupungin omistama, vuonna 2000 perustettu noin 11 hehtaarin laajuinen luonnonsuojelualue. Puusto suojelualueella on suurimmaksi osaksi yli sata vuotta vanhaa, ja sekä pystyssä että maassa olevaa lahopuuta on runsasti.


title: Heinrich Hoffmann (kirjailija)

text: Heinrich Hoffmann (13. kesäkuuta 1809 Frankfurt am Main – 20. syyskuuta 1894 Frankfurt am Main) oli saksalainen psykiatri ja kirjailija. Hänen pääteoksensa on lapsille suunnattu opettavainen kuvakirja "Jörö-Jukka" (1845).


title: Heinrich Hoffmann (kirjailija)

text: Heinrich Hoffmannin isä oli Frankfurtin kaupungin rakennustarkastaja. Hänen äitinsä kuoli ennen kuin hän ehti yhden vuoden ikään. Hänen isänsä nai vuonna 1813 kuolleen vaimonsa siskon, josta Heinrich sai uuden rakastavan äitipuolen.


title: Heinrich Hoffmann (kirjailija)

text: Heinrich Hoffmann opiskeli lääketiedettä Heidelbergin yliopistossa vuosina 1829–1832 ja Hallen yliopistossa vuosina 1832–1833 sekä tämän jälkeen Pariisissa. Vuonna 1835 hän palasi Frankfurtiin ja aloitti praktiikan yleislääkärinä Frankfurt-Sachsenhausenissa. Hän hoiti köyhiä myös ilmaiseksi. Hän kirjoitti tuolloin useita runoja, jotka hän julkaisi kirjana vuonna 1842.


title: Heinrich Hoffmann (kirjailija)

text: Hoffmann avioitui vuonna 1840 kauppiaan tyttären Therese Donnerin kanssa. He saivat kolme lasta. Vuonna 1841 syntyi poika Carl Philipp, vuonna 1844 tytär Antonie Caroline ja vuonna 1848 toinen poika Eduard.


title: Heinrich Hoffmann (kirjailija)

text: Vuonna 1844 hän oli etsimässä 3-vuotiaalle esikoispojalleen joululahjaa. Hän ei kuitenkaan löytänyt mieluistaan ja hän päätti kirjoittaa ja kuvittaa itse lastenkirjan. Hän osti tyhjän vihon, ja jouluaattona lastenkirja oli valmiina joulukuusen alla. Seuraavana vuonna kustantaja Zacharias Löwenthal luki kirjan ja painosti Hoffmannin julkaisemaan sen. Hoffmann suostui, mutta halusi käyttää kirjassa salanimeä Reimerich Kinderlieb. Kirjasta "Der Struwwelpeter" ("Jörö-Jukka") tuli menestys. Hän kirjoitti kaikkiaan viisi lastenkirjaa. Muut kirjat eivät saaneet yhtä suurta suosiota. Ainoastaan kirja "König Nußknacker und der arme Reinhold" ("Kuningas Pähkinänrouhija ja köyhä Reino") saavutti kohtalaisen suosion.


title: Heinrich Hoffmann (kirjailija)

text: Vuonna 1848 Hoffmann osallistui esiparlamenttiiin Frankfurtin Paavalinkirkossa.


title: Heinrich Hoffmann (kirjailija)

text: Varsinaisen elämäntyönsä hän löysi vuonna 1851, jolloin hänestä tuli Frankfurtin mielitauti- ja epilepsiasairaalan ("Anstalt für Irre und Epileptische") johtaja. Hän halusi antaa mielisairaille oikeata hoitoa ja lääkettä heidän sairauteensa. Aiemmin mielisairaita oli pidetty laiskoina, haluttomina toimimaan, tai että he olivat paholainen hallussa. Heitä kohdeltiinkin usein rikollisina ja lukittiin vankiloihin. Hankkeella oli paljon vastustusta. Siitä huolimatta hän rakennutti kaupungin laitamalle psykiatrisen sairaalan. Se otettiin käyttöön vuonna 1864. Sairaalarakennus oli uusgoottinen, ja se saikin kansan suussa nimekseen "hullu linna". Hoffmann asui siellä perheineen vuoteen 1888 saakka, jolloin hän jäi eläkkeelle.


title: Heinrich Hoffmann (kirjailija)

text: Heinrich Hoffmann kuoli vuonna 1894 Frankfurt am Mainissa ja hänet haudattiin Frankfurtin päähautausmaalle.


title: Kertunsalo

text: Kertunsalo on saari Rautelanjärvessä Somerolla lähellä Rautelankoskea.


title: Kertunsalo

text: Vuonna 1961 Rautelankosken ja Kertunsalon maisema arvioitiin yhdeksi Lounais-Hämeen kauneimmista. Aluetta on pidetty luonnonarvoiltaan merkittävänä muun muassa kasviston, etenkin tervaleppien, ja eläimistön, etenkin selkärangattomien osalta, mutta ympäristö on kärsinyt soranotosta järveen rajoittuvilla harjuilla sekä Rautelankosken ruoppauksesta 1960-luvulla.


title: Kertunsalo

text: Kertunsalon luona oleva notkonpohja lähellä Rautelankoskea muistetaan ikivanhana nuorison kokoontumis- ja juhlapaikkana.


title: Kertunsalo

text: 1930-luvulta 1950-luvulle urheiluseura Someron Esalla oli Kertunsalossa tanssilava, jonka korvasi vuonna 1952 uusi lava Rautelan nummella lähempänä Hämeen Härkätietä. Siellä tanssilava toimi vuoteen 1964, kunnes vuonna 1965 Salontien varteen lähellä Someron keskustaajamaa avattiin edelleen 2010-luvulla käytössä oleva Esakallion suurlava.


title: Ford Festiva

text: Ford Festiva on Fordin vuosina 1986–2002 valmistama pieni henkilöautomalli. Festiva sijoittui samaan kokoluokkaan kuin Ford Fiesta, mutta näillä kahdella mallilla ei ole teknistä samankaltaisuutta.


title: Ford Festiva

text: Ensimmäisen sukupolven Festivan suunnittelusta vastasi Mazda, joka myi samaa mallia nimellä Mazda 121. Autoa valmistettiin muun muassa Etelä-Koreassa Kian tehtaalla, joka myös myi autoa omalla merkillään, nimellä Kia Pride. Vuodesta 1993 lähtien iranilainen SAIPA valmisti mallia lisenssillä ja kehitti siitä kaksiovisen lavamallin, jollaista auton alkuperäiset valmistajat eivät tarjonneet.


title: Ford Festiva

text: Toisen sukupolven Festiva kehitettiin Fordin ja Kian välisessä yhteistyössä, ja Etelä-Koreassa malli sai nimen Kia Avella. Pohjois-Amerikassa Ford markkinoi Festivaa nimellä Ford Aspire. Moottoreina autossa käytettiin Mazdan 1,3- ja 1,5-litraisia bensiinimoottoreita.


title: Ford Festiva

text: Vuonna 1997 Festiva sai kasvojenkohotuksessa uuden etupuskurin, ovaalinmuotoisen etusäleikön ja uudelleenmuotoillut etuvalot.


title: Ford Festiva

text: Kolmannen sukupolven malli sai nimen Festiva Mini Wagon, ja se oli korimalliltaan tila-auto. Malli oli uudelleennimetty Mazda Demio, jota myytiin Ford-merkkisenä ainoastaan Japanin markkinoilla.


title: Matad

text: Matad on sum Mongolian Dornodin provinssissa. Siellä on 3 463 asukasta (vuonna 2015) ja sen pinta-ala on 22 831,3 neliökilometriä. Sum sijaitsee provinssin eteläosassa pääkaupunki Tšoibalsanin kaakkoispuolella ja rajautuu Kiinaan.


title: Matad

text: Vuonna 2000 Matadin alueella oli noin 54 000 päätä karjaa.


title: Pad thai

text: Pad thai tai phat thai on thaimaalainen riisinuudeliruoka ja yksi maan kansallisruoista. Paistettujen nuudelien lisäksi annos sisältää monia muita raaka-aineita, jotka voivat vaihdella alueittain. Thaimaassa pad thai on suosittu katuruoka.


title: Pad thai

text: Padthain tarkasta alkuperästä on useampia eri tarinoita. Mahdollisesti se on saapunut Thaimaahan joko kiinalaisten kauppaiden mukana, tai Vietnamista. Kansallisruokana pad thai sai alkunsa toisen maailmansodan aikana. Sota oli nostattanut riisin tuotannon hintaa ja Thaimaassa kansaa kehotettiin alkamaan käyttää muita paikallisesti tuotettuja raaka-aineita, kuten nuudeleja. Maan tuolloinen pääministeri Phibun Songkhram loi uuden kansallisruuan nimeltä "kway teow pad Thai", eli suomeksi thai-tyyliin paistetut nuudelit. Myöhemmin nimi lyhentyi nykyiseen muotoonsa. Phibun loi myös annoksessa käytettävät "sen Chan"-nuudelit, jotka saivat nimensä Thaimaan Chanthaburin maakunnan mukaan.


title: Pad thai

text: Annoksen tarkemmat raaka-aineet vaihtelevat esimerkiksi eri alueiden mukaan. Tavallisesti paistetut nuudelit tarjoillaan tofun, itujen ja muiden vihannesten kanssa. Muita yleisiä annoksen osia ovat esimerkiksi pähkinät, katkaravut, kananmuna, palmusokeri ja chili. Pad thai on yleinen katuruoka ja erityisen tunnettu se on maan pääkaupunki Bangkokissa.


title: Dmitri Tarasov

text: Dmitri Tarasov () voi viitata seuraaviin henkilöihin:


title: John Edwards (muusikko)

text: John Victor "Rhino" Edwards (s. 9. toukokuuta 1953, Chiswick, Lontoo, Yhdistynyt kuningaskunta) on englantilainen basisti. Hän on tullut tunnetuksi yhtyeistä Dexys Midnight Runners ja Status Quo.


title: John Edwards (muusikko)

text: Rhino Edwards syntyi suur-Lontoon alueella Chiswickissä. Hän opiskeli lapsena klassista viulunsoittoa ja sai 11-vuotiaana stipendin London College of Music -oppilaitokseen.


title: John Edwards (muusikko)

text:
1970-luvun alussa Rhino soitti kahdessa eri pubi-bändissä Hounslown The White Bear pubissa. Toinen bändeistä oli nimeltään The Sunday Band, koska bändi esiintyi vain sunnuntaisin, ja toinen nimeltään Rococo. Rhinon ohella myös bändien vokalistina toimi sama henkilö. Rococo jopa julkaisi urallaan yhden singlen "Ultrastar/Wildfire" Decca-levymerkille vuonna 1973.
Ensimmäisen kerran Rhino pääsi listoille, kun ranskalaisen bändin, Space, single "Magic Fly" ylsi Englannin singlelistoilla TOP-10:n joukkoon. Hieman myöhemmin Edwards liittyi Judie Tzuken taustabändiin ja sai lempinimensä Rhino kömpelyytensä vuoksi.
Edwards soitti yhdessä rumpali Jeff Richin kanssa Status Quo kitaristi Rick Parfittin ottaessa yhteyttä ja pyytäessä heitä molempia mukaan soolo-projektiinsa "Recorded Delivery". Kun Parfitt ja Francis Rossi saivat oikeus taisteluiden jälkeen heinäkuussa 1986 oikeudet Status Quon nimeen, Edwards ja Rich pyydettiin mukaan korvaamaan rumpali Pete Kircher ja bändin perustajajäsen, Australiaan asettunut ja bändin kanssa riitautunut Alan Lancaster.
Vuonna 2000 Edwards julkaisi soololevyn "Rhino's Revenge" jonka joillakin raidoilla mukana on myös Status Quon jäseniä. Viime aikoina Edwards on myös harvakseltaan kiertänyt Eurooppaa kokoonpanolla Woodedz, jossa soittavat Rhinon ohella mm. hänen poikansa Freddie (kitara) ja Max (rummut).


title: John Edwards (muusikko)

text: Rhinon poika Freddie on kitaristi ja esiintyi lokakuussa 2014 Status Quon kanssa keikalla Lontoon Roundhousessa. Konsertti esitettiin livenä BBC Radio 2 kanavalla ja se oli samalla "Aquostic (Stripped Bare)" albumin julkaisu. Rhinon toinen poika Max sekä tytär Mae ovat rumpaleita.


title: Cade Fairchild

text: Cade Patrick Fairchild (s. 15. tammikuuta 1989 Duluth, Minnesota, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Kalevan Pallossa. Hän on pelannut urallaan myös viisi NHL-ottelua St. Louis Bluesissa kaudella 2011–2012. Lisäksi Fairchild on pelannut aiemmin myös KHL:ssä ja Ruotsissa.


title: Cade Fairchild

text: Elite Prospects -sivuston Erik K. Pirin vuonna 2014 tekemän analyysin mukaan Fairchild on hyvillä syöttötaidoilla ja hyökkäyspään taidoilla varustettu puolustaja, joka on myös hyvä luistelemaan. Hänen pelipaikkaansa nähden pieni kokonsa kuitenkin rajoitta Fairchildin pelaamista fyysisissä väännöissä.


title: Cade Fairchild

text: Fairchild kävi lukion Duluth East High Schoolissa, jonka jälkeen hän vietti vuodet 2005–2007 Yhdysvaltain maajoukkueen kehitysohjelman mukana pelaten mm. NAHL-junioriliigaa. St. Louis Blues varasi Fairchildin neljännellä kierroksella 96. pelaajana . Vuodet 2007–2011 hän kävi Minnesotan yliopistoa. "Freshman" -kautensa 2007–2008 päätteeksi Fairchild valittiin WCHA:n tulokkaiden tähdistökentälliseen. Kolmella jälkimmäisellä kaudellaan hän oli joukkueensa tehokkain puolustaja. Viimeisen yliopistokautensa 2010–2011 päätteeksi Fairchild valittiin WCHA:n akateemiseen tähdistökentälliseen.


title: Cade Fairchild

text: Maaliskuussa 2011 Fairchild teki kaksivuotisen tulokassopimuksen St. Louis Bluesin kanssa. Hän aloitti kauden 2011–2012 AHL-joukkue Peoria Rivermenissa, jossa tulokaskausi toi 68 runkosarjaottelussa tehot 8+26=34. Fairchild oli joukkueen eniten maaleja tehnyt puolustaja. Hän voitti myös Rivermenin sisäisen tehotilaston lukemalla +26. Fairchild pelasi kauden aikana myös ssa ja hänet valittiin kauden päätteeksi liigan tulokkaiden tähdistökentälliseen. Fairchild debytoi kauden aikana myös Bluesin NHL-joukkueessa, jossa hän pelasi viisi runkosarjaottelua tehden yhden syöttöpisteen. Fairchild teki NHL-debyyttinsä 29. marraskuuta 2011 vieraissa Washington Capitalsia vastaan. Hän sai ottelussa jääaikaa 10.31 minuuttia.


title: Cade Fairchild

text: Kauden 2012–2013 Fairchild pelasi kokonaan farmijoukkue Peoria Rivermenissa, osaksi NHL:n työsulunkin vuoksi. Heinäkuussa 2013 hän teki St. Louis Bluesin kanssa vuoden mittaisen jatkosopimuksen. Fairchild aloitti kauden 2013–2014 seuran uudessa farmijoukkueessa Chicago Wolvesissa ja hän esiintyi myös kahden ECHL-ottelun verran Kalamazoo Wingsissa, kunnes maaliskuussa 2014 Blues kauppasi Fairchildin Phoenix Coyotesiin vaihdossa myöhemmin päätettyyn vastineeseen. Hän pelasi loppukauden AHL-joukkue Portland Piratesissa.


title: Cade Fairchild

text: Fairchild siirtyi kaudeksi 2014–2015 vuoden mittaisella sopimuksella KHL-joukkue Metallurg Novokuznetskiin. Hän oli joukkueen tehokkain puolustaja tehoilla 4+10=14. Helmikuussa 2015 Fairchild teki Metallurgin kanssa vuoden mittaisen jatkosopimuksen. Kaudella 2015–2016 hän voitti joukkueen sisäisen tehotilaston lukemalla +8. Fairchild oli myös neljällä osumallaan Metallurgin eniten maaleja tehnyt puolustaja Roman Manuhovin kanssa.


title: Cade Fairchild

text: Kaudeksi 2016–2017 Fairchild siirtyi kaksivuotisella sopimuksella Ruotsin SHL-liigan Rögle BK:hon. Häntä oli houkuttelemassa joukkueeseen Fairchildin siellä pelannut ystävä Jack Connolly. Lisäksi Röglessä hänen kanssaan pelasi Fairchildin kanssa Minnesotan yliopistojoukkueessa pelannut Taylor Matson. Fairchild oli tehoilla 6+24=30 joukkueensa tehokkain puolustaja sekä paras syöttäjä Jack Connollyn kanssa. Hän sijoittui myös Röglen sisäisessä pistepörssissä kolmanneksi. Fairchild jakoi koko SHL:n puolustajien pistepörssin kolmannen sijan Skellefteå AIK:n Sebastian Ahon kanssa. Kaudella 2017–2018 hän ehti pelata Röglessä 20 ottelua tehopistein 1+3=4, kunnes Fairchildin sopimus purettiin yhteisymmärryksessä urheilullisista syistä joulukuussa 2017. Hän ei pelannut loppukaudella enää missään.


title: Cade Fairchild

text: Fairchild siirtyi kaudeksi 2018–2019 vuoden mittaisella sopimuksella KHL:n latvialaisjoukkue Dinamo Riikaan. Hän ehti pelata siellä vain kuusi ottelua tehden yhden maalin ja keräten teholukeman -3, kunnes Fairchildin sopimus purettiin yhteisymmärryksessä lokakuussa 2018. Saman kuun lopulla hän siirtyi loppukauden sopimuksella SM-liigajoukkue Kalevan Pallon riveihin.


title: Cade Fairchild

text: Fairchild pelasi alle 20-vuotiaiden MM-kilpailuissa vuosina 2008 ja 2009. Jälkimmäisessä turnauksessa hänet valittiin Kazakstania vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Fairchild pelasi myös alle 18-vuotiaiden MM-kilpailuissa vuosina 2006 ja 2007, joista ensimmäinen turnaus päättyi maailmanmestaruuteen ja jälkimmäinen hopeaan. Hän voitti vuoden 2007 turnauksen puolustajien piste- ja syöttöpörssin tehoilla 1+6=7.


title: Cade Fairchild

text: Fairchild pelasi myös World U-17 Hockey Challengessa vuonna 2006, jolloin hän voitti hopeaa. Fairchild edusti myös Yhdysvaltain A-maajoukkuetta Deutschland Cupissa vuonna 2015.


title: Lunch atop a Skyscraper

text: Lunch atop a Skyscraper on kuuluisa vuonna 1932 otettu mustavalkoinen valokuva. Se esittää työmiehiä syömässä lounasta rautapalkilla New Yorkin yllä. Time-lehti on valinnut kuvan sadan merkityksellisemmän julkaisemansa kuvan joukkoon. Alkuperäistä vedosta valokuvasta säilytetään Pennsylvaniassa. Valokuvan oikeudet omistaa nykyään Corbis Images.


title: Lunch atop a Skyscraper

text: Valokuvassa 11 rakennustyöläistä istuu 256 metrin korkeudessa rautapalkilla New Yorkin yllä syömässä lounasta. Kuva on otettu 20. syyskuuta 1932 RCA Buildingin 69:ssä kerroksessa. Kuvaa on epäilty lavastetuksi Rockefeller Centerin pilvenpiirtäjiä mainostavaksi kuvaksi, mutta kuvassa esiintyviä työmiehiä pidetään silti oikeina.


title: Lunch atop a Skyscraper

text: Kuvan ottamisen aikaan paikalla oli kolme valokuvaajaa, joten kuvan ottajaa ei tiedetä. Charles Ebbetsiä on epäilty pitkään kuvan ottajaksi, mutta myöhemmin tämä tieto on kyseenalaistettu.


title: Lunch atop a Skyscraper

text: Suurin osa kuvassa esiintyvistä 11 työmiehestä on irlantilaisia siirtotyöläisiä, mutta kuvassa on myös muun maalaisia työmiehiä. Kuvassa viidentenä vasemmalta on ruotsalainen Albin Svensson. Kuvassa kuudentena vasemmalta on kanadalainen mohawk-intiaani Peter Rice. Kaikkein oikeanpuolimmainen mies on mahdollisesti slovakialainen Gusti Popovic.


title: Lunch atop a Skyscraper

text: Valokuvan oikeudet nykyään omistava Corbis Images on yrittänyt selvittää kuvassa esiintyvien työmiesten henkilöllisyyttä siinä kuitenkaan onnistumatta. Työmiesten henkilöllisyyttä on yritetty selvittää myös vuonna 2012 julkaistussa dokumentissa "Men at Lunch".


title: Joulu natsi-Saksassa

text: Joulu natsi-Saksassa ei ollut nykyisen kaltainen kristillinen juhla. Natsit pyrkivät muuntamaan joulun muinaisgermaanisia perinteitä ja arjalaisia juhlistavaksi juhlaksi.